Imagine | L'Accent - Informació i comunicació popular dels Països Catalans\nImagineu-vos un país on cada any (l’última vegada era l’estiu passat) el govern dicta unes mesures anomenades “paquet de seguretat”, destinat a donar més seguretat als ciutadans. Una seguretat que no se centra, cosa que sí aniria bé, en la plaga de morts en el treball (quasi 4 al dia) ni en les organitzacions criminals amb més mala reputació del món ni en la violència de gènere (un milió de víctimes a l’any), sinó en l’anomenada “microcriminalitat” i en la inseguretat generada òbviament pels immigrants, subversius identificats i desviats per naturalesa.\nImagineu-vos que aquestes mesures estan construïdes com una floritura de les normes més racistes i intolerants presents en els diversos marcs jurídics europeus, per primera vegada cobertes totes en un únic cos legislatiu.\nImagineu-vos la introducció del crim d’immigració clandestina, la necessitat d’exhibir el permís d’estança per cada acte d’estat civil, la previsió de rondes ciutadanes amb la finalitat de patrullar el territori, el convit als metges i metgesses de denunciar els clandestins, la institució d’un registre per encabir els sense sostre.\nImagineu-vos també, que a la vegada, s’aprova una llei redactada per la Lliga Nord que consent a tots els propietaris de les fàbriques amb menys de 15 treballadors eliminar totes les formes de control de seguretat en el treball i, ja que hi som, imagineu-vos un decret del govern que rendeix en els fets impossible el dret de vaga i el substitueix amb una grotesca “vaga virtual”.\nPer fer més lleugera la situació, imagineu-vos l’alcalde de Roma, l’exneopostfeixista Gianni Alemanno, llençar-se en una creuada contra els “crossanters”, els revenedors de croissants oberts tota la nit, que són una popular i històrica institució a la capital, òbviament en nom de la lluita al fracàs nocturn i de la “degradació”, paraula constantment a la boca de cada polític italià que es respecta.\nPer seguir, imagineu-vos els centres de detenció temporals per immigrants on la detenció es prolonga fins a un màxim de 18 mesos: imagineu-vos una illa preciosa del Mediterrani, Lampedusa, convertida en un campament per desesperats, en una Guantánamo europea, amb els Alps italians enlloc dels marins.\nImagineu-vos un país preparat per acomiadar una llei dacroniana en nom de les llibertats digitals i al dret a la llibertat d’expressió a internet, que esdevindrà ineficaç com totes les mesures d’aquest tipus, però que bé demostra l’ànim de qui la proposa.\nImagineu-vos un país on es proposa d’eliminar les pensions, de fer el treball totalment precari i de delegar als privats i a l’Església tots els serveis socials i assistencials.\nImagineu-vos un país on el president controla directament cinc de les set emissions televisives nacionals, les mateixes televisions que col·loquen, en la mateixa jornada, en primera pàgina la violació d’una dona italiana per part d’un home romanès i a l’última pàgina la violació d’una dona ucraïnesa per part d’un home italià.\nImagineu-vos un país on una manifestació de 15.000 persones a Roma per protestar contra la intromissió del Vaticà en la política italiana no existeix pels mitjans de comunicació, on una manifestació de 25.000 persones a Nàpols per defensar el lloc de treball tampoc existeix pels mitjans, i on centenars de milers de persones convocades a la capital pel major sindicat dels metal·lúrgics tampoc existeix.\nImagineu-vos l’exalcalde de Treviso (Veneto), exponent de president de la Lliga Nord, afirmar en una plaça pública la necessitat de cremar els nens gitanos, i imagineu-vos també la paraula, utilitzada pel món polític sigui pel govern sigui per l’oposició, per descriure aquests afers criminals: folklore.\nImagineu-vos una ministra d’Ensenyament que proposa d’inserir els nens i les nenes estrangers en classes gueto constituïdes amb la finalitat de no contaminar la infància autòctona amb aquella immigrada.\nImagineu-vos una dialèctica política fundada sobre una classe dirigent que fa aquestes propostes i sobre una presumpta oposició que respon al govern de la seguretat fent-se el dur però que al final no manté res del que promet, no com els alcaldes progressistes de Roma, Bolonya i Torí, que han veritablement desallotjat camps de gitanos i calat foc a les barraccopolis d’immigrants. Imagineu-vos dissenys de lleis que l’oposició podria bloquejar al Parlament durant mesos i que en canvi, curiosament, les Càmeres aproven en poques setmanes, quan no ho fan en pocs dies. Ja que hi sou, imagineu-vos la caiguda de la participació popular a les últimes jornades electorals, podeu tan sols imaginar-ho perquè tampoc d’això els diaris en parlen.\nPer acabar, imagineu-vos dissabte passat un grup d’un centenar de neonazis que es manifestaven pels carrers de Bèrgam, a la Llombardia, escortats i protegits per la policia antidisturbis, i imagineu-vos aquests mateixos agents carregant salvatgement la manifestació de milers de persones que s’hi oposaven.\nHem arribat quasi al final, tan sols heu d’imaginar un país en estancament des de fa més de deu anys i immers fins al coll en una crisi econòmica que vol colpejar un meridional sempre més pobre i desesperat i un septentrional que sembla llunyà d’aquella Alemanya a qui volia assemblar-se, un país on les xarxes d’assistència social han estat sacsejades per anys d’hiperliberalisme, on els serveis públics naufraguen, i l’administració i l’alta burocràcia són cloaques de corrupció. Una classe política racista i xenòfoba, incapaç de governar la crisi si no és donant els pocs recursos disponibles als amics dels amics, intentant desviar l’atenció de tot això de l’única manera que coneix: fent un estat feixista, fomentant la guerra entre els pobres, incitant els atacs i l’apartheid.\nBenvinguts a Itàlia, heu arribat en visita al bell país, però ja que hi sou no us estalvieu d’apropar-vos a Pàdova i a alguns barris de Roma, on les rondes instituïdes per alguns partitets de l’extrema dreta han estat combatuts per altres rondes formades d’immigrants i treballadors, constrenyent l’autoritat de la policia i del Ministeri de l’Interior a una precipitada marxa endarrere en nom de la institució de rondes de ciutadans que havien de garantir el control del territori.\nNo us estalvieu tampoc visitar els barris populars del centre de Torí, abans residència dels immigrants del meridià d’Itàlia i ara dels immigrants del meridià del món, on les mobilitzacions antiracistes i aquelles internacionals porten a la plaça milers de persones, italianes i estrangeres, i fan fora els cadells de la dreta que proven d’engrandir el foc de la intolerància.\nNo us abstingueu de rendir homenatge al campament de Lampedusa, cremat fa pocs dies pels immigrants en revolta, i no us abstingueu de fer un beure amb els habitants italians de l’illa, que en aquests dies d’ocupació militar s’han solidaritzat amb els revoltosos.\nItàlia està en risc d’esdevenir la Vandea d’Europa, mai com ara cada gra de solidaritat internacionalista esdevé fonamental per construir un mur contra els fantasmes d’una història enterrada però no morta.\nCategoria: Europa Visualitzacions: 1434


El calendari dóna el tret de sortida a l’altra lliga del TGN Bàsquet A -\nHome / Notícies / El calendari dóna el tret de sortida a l’altra lliga del TGN Bàsquet A\nEl calendari dóna el tret de sortida a l’altra lliga del TGN Bàsquet A\nUpdated: octubre 15, 2015\nHan passat quatre jornades i l’apartat de victòries del TGN Bàsquet A mostra un zero. L’equip que entrena Albert del Rey, amb una plantilla molt jove en la qual moltes jugadores mai han disputat un partit sencer o, fins i tot, un minut en la categoria, han comprovat com n’és de difícil assaborir el triomf. El club lila, que mai havia tingut un equip a Copa Catalunya, busca una victòria que actuï de bàlsam i calmi l’ansietat de les joves jugadores que, fins ara, no han tingut sort a la pista, al sorteig de grups ni al calendari de competició.\nDurant la pretemporada, Albert del Rey ja va advertir que el Grup 2 de Copa Catalunya seria el més dur. Amb dos equips que es perfilaven com a grans favorits, Almeda i Joventut Les Corts, la classe mitjana de la resta de conjunts també semblava prou forta per a enfrontar-s’hi. Amb tot, el TGN Bàsquet A ara sembla capaç de vèncer tothom tot i el balanç de resultats. Després d’estar enquadrat en el grup més complicat, el conjunt lila tampoc va tenir sort en el calendari perquè, en les quatre primeres jornades ja jugava contra els dos favorits, Joventut Les Corts (54-69) i Almeda (58-48), un fet que podia impedir el creixement de l’equip, en haver-se d’enfrontar amb grans rivals. Amb tot, el comportament del TGN Bàsquet A en els dos matxs contra els adversaris més temibles va ser digna de menció. L’equip va competir i va plantar cara i, a la pista de l’Almeda, el triomf va ser a l’abast.\nDe fet, de les quatre derrotes, n’hi havia tres que semblaven, sobre el paper, cantades. En la primera jornada, es visitava el Grup Barna (47-43) i, jugar fora de casa, sempre és difícil, i més si és en una categoria nova. A més, en aquell primer partit no hi havia la nord-americana Olivia Fouty i això restava potencial al TGN Bàsquet A si es compara amb l’equip actual. Contra el Bencriada (64-67), en la segona jornada, l’equip lila va manar clarament des de l’inici, però els triples del conjunt de Banyoles en la segona meitat van tirar per terra la bona feina feta.\nAra tot sembla que pot canviar. Comença la lliga del TGN Bàsquet A. En una competició com Copa Catalunya femenina en què la lliga té dues fases ben diferenciades, és important saber a qui es guanya. És a dir, els 5 primers equips de cada grup juguen la segona fase per buscar l’ascens a Lliga Femenina 2 i els 5 últims juguen amb els últims de l’altre grup per evitar el descens. En ambdós casos s’arrosseguen els resultats contra els rivals directes. Això vol dir que si el TGN Bàsquet A hagués guanyat l’Almeda i el Joventut Les Corts i aquests equips, tal com es preveu (porten un balanç de 4-0 els dos) juguen la fase d’ascens, els triomfs del TGN Bàsquet A, si juga la fase de descens, no compten. Comptaran només aquells resultats amb els equips que l’acompanyin a la fase de descens.\nAra per ara, jugarien la fase de descens: Grup Barna, SESE, Ploms, JE Terrassa i TGN Bàsquet A. El calendari pot ajudar a què el conjunt lila comenci a fer passos cap a la permanència perquè aquest dissabte (20 h), l’equip d’Albert del Rey rep el JE Terrassa (2 victòries i 1 derrota, i 1 partit menys). La setmana que ve, el TGN Bàsquet A visita la pista del Ploms (1 victòria i 3 derrotes), la següent rep el Cerdanyola (2 victòries i 2 derrotes), en la jornada 8 visita la pista de l’Hospitalet (2 i 2) i a la jornada 9 rep el SESE (1 victòria i 3 derrotes).\nAra, doncs, comença el moment que ha estat esperant l’equip. Amb un engranatge cada vegada més perfeccionat, amb Fouty a les seves files com a referent i unes joves que estan progressant més ràpid del que l’equip tècnic pensava, el TGN Bàsquet A té l’oportunitat de començar a sumar triomfs, reforçar amb victòries el seu plantejament de joc i guanyar posicions a la taula classificatòria.


Les Festes Majors de Paterna han aconseguit el seu equador amb una jornada en la qual no han faltat els homenatges a la cultura del foc, les representacions de Moros i Cristians i les actuacions musicals.\nMig centenar de tiradors, autoritats i veïns es van donar cita durant la vesprada d'ahir en un acte d'homenatge organitzat per la Federació Interpenyes, per a rendir tribut als tiradors i tiradores que ja no estan, però que formen part de la cultura del foc de Paterna.\nLa comitiva va eixir des de la plaça del Poble arribant fins a la Plaça Major on van mostrar els seus respectes depositant una corona de flors als peus del monument al Tirador.\nA l'homenatge també va assistir el Coeter emèrit Pepín Damián a qui l'alcalde va obsequiar amb un exemplar del llibre sobre la Cordà, escrit pel cronista de la Vila, Camilo Segura, i que es va presentar ahir a l'Ajuntament.\nParlament de Moros i Cristians\nLa porta de l'Ajuntament va servir d'escenari per a la representació del lliurament de les claus de Paterna al Rei Jaume organitzada per la Federació Intercomparsas i que va posar el punt i final a les festes de moros i cristians amb l'intercanvi de banderes i el nomenament de les noves capitanies per a les pròximes festes, Raxida pel bàndol moro i Zíngares pel bàndol cristià.\nEls xiquets i xiquetes del municipi van poder gaudir de l'espectacle infantil “Fantasia Circense” que es va celebrar a la vesprada en la plaça Replaceta i a la nit la Cova Gran va acollir un ball per a majors dins del Festival Fet a Paterna.\nMés de 2.000 persones van gaudir del concert de Merche\nLa cantant gaditana Merche va ser l'encarregada inaugurar els concerts de les Festes Majors. Més de 2.000 persones es van donar cita en el Villar Palasí per a gaudir de l'actuació de l'artista gaditana coneguda per cançons com "No pidas más amor", "Abre tu mente" o el seu últim tema “Te lo mereces”.


Universitat Popular de Gandia: de gener 2013\nFotografia de Joanbanjo\nDins del II cicle de visites guiades al patrimoni històric de la Safor Coneguem el nostre passat, organitzat per la UPG, el pròxim diumenge 20 de gener visitarem Oliva.\nAprofitarem aquest matí de diumenge per a passejar i conéixer el centre històric d’Oliva, un dels més ben conservats i alhora més desconeguts del nostre entorn. Just a la vora de la séquia del Rebollet, que creua tot el centre, visitarem l’ermita de Sant Vicent, per on començarem la nostra passejada. Pel carrer la Hoz arribarem a l'esglesia de Sant Roc (antiga mesquita) on es troba l'anomenada Capella Sixtina de la Safor. I després arribarem a la partida de les eres, un dels racons més sigulars d’Oliva, on hi ha restes de l'antiga muralla i del desaparegut palau dels Centelles. En el museu aqueològic i la magnífica església Santa Maria la Major acabarem un viatge que ens haurà dut de l'Islam al Renaixement i finalment a la il·lustració, que té en Oliva la casa d’una de les figures més importants, Gregori Maians.\nData: diumenge 20 de gener.\nInscripcions: fins el 18 de gener a la UPG (Plaça Loreto, 4).


TRISNANT EL VALENCIÀ: de desembre 2016\nCONVOCATÒRIA D’EXPRESSIONS ORALS GRUP C2 VALENCIÀ 19.B/ 22-12-2016\nGUARDIOLA GARCÍA, MARÍA JOSEFA\nHERNANDEZ GARCIA, IGNACIO\nMARTÍNEZ LÓPEZ, ISIDORO LUIS\nMATEO TORNERO, LORENA\nRAMÓN RAMOS, PABLO\nSALINAS MACIÁ, ANA\nBESALDUCH MERCÉ, JOSÉ IGNACIO\nBOTELLA RUIZ, NOEMÍ\nGIL GUERRERO, ANDRÉS\nHERNÁNDEZ TARÍ, ALBA\nMACIÁ HERNÁNDEZ, MARÍA LORETO\nRUFETE BENEITE, JOSÉ DAVID\nSANTAMANS ALBELDO, MARÍA DEL CARMEN\nSIMEON MORAGON, ALBA\nVICENTE CAMPELLO, RAQUEL\nPublicat per Joan Vicent Calafat a 5:36 Cap comentari:\nEn los medios de comunicación se encuentran, sin embargo, ejemplos como «El Tribunal de Justicia de la Unión Europea ha rechazado el límite a la retroactividad en las cláusulas suelos», «La banca ya cambia las cláusulas suelos por otros productos» o «El Tribunal Supremo declara nulas las cláusulas suelos de la entidad».\nPese a esta generalización, la misma obra también precisa que en compuestos similares como momento clave o situación límite se emplean ambas formas de plural: momentos clave o momentos claves y situaciones límite o situaciones límites. Esta posibilidad de doble plural se ve favorecida en aquellos términos que admiten que se intercale el verbo ser: los momentos son claves y las situaciones son límites, pero los años no son luz.\nAsí, en los ejemplos anteriores lo más adecuado habría sido optar por «El Tribunal de Justicia de la Unión Europea ha rechazado el límite a la retroactividad en las cláusulas suelo», «La banca ya cambia las cláusulas suelo por otros productos» y «El Tribunal Supremo declara nulas las cláusulas suelo de la entidad».\nHui no hi haurà classe\nDimecres, farem les tasques que havíem de fer hui dilluns 19-12-2016\nVeritats que fan mal\nVa ser aquí on vaig escriure una vegada sobre la Nadia. Podria haver-ho deixat passar amb un tuit reconeixent que em vaig equivocar. Però he decidit dedicar-li unes quantes línies més per escriure que jo també hi vaig caure. Tan exigent com acostumo a ser que no deixo passar ni una als polítics, tan primmirada amb cada frase que diuen i amb cada paper que porten a les mans. Doncs sí. Vaig abaixar la guàrdia davant d'un cas tan terrible amb una nena malalta com a protagonista (la seva afecció degenerativa per tricotiodistrofia deu ser l'única veritat que ens queda a aquesta hora). Em vaig deixar portar per les emocions.\nUn dia vaig estar amb la Nadia i el seu pare. I d'allà va sorgir la columna d'opinió en què jo explicava com ella m'havia ficat un paper a la butxaca. Va ser en la roda de premsa de presentació del llibre per a nens que havia il·lustrat Mariscal dedicat a ella. Recordo que era un matí molt plujós a Madrid i que vaig arribar tard. Malgrat tot, la Nadia va insistir que em quedés a prop seu mentre el pare parlava de la seva història.\nRecordo que ell relatava l'esforç que feien per sobreviure a dies terribles i nits d'insomni i preocupació.El Fernando plorava. I la Nadia asseguda al costat meu només s'estava quieta quan el sentia plorar. No parava ni un segon. No prestava atenció al contingut. Però una cosa semblant a una alerta se li activava quan percebia que el seu pare es posaria a plorar parlant d'ella. I llavors s'aturava i sanglotava compassant-se amb ell. Ara penso quanta mentida hi havia en les llàgrimes d'ell però quanta veritat en les d'ella. Ara penso què deu haver passat de debò amb els diners que m'imagino que es van recaptar també amb aquell llibre i quant deu haver anat a parar a la Nadia.\nAquell dia plujós de fa dos anys la Nadia va demanar un paper per entretenir-se mentre es parlava d'ella en les pauses de plor del pare. Com vaig explicar aquí llavors, quan me n'anava em va ficar el paper a la butxaca. Vaig pensar que no el volia, que simplement havia escrit el seu nom o un dibuix i que no sabia que fer-ne. Vaig sortir a la Gran Vía i al notar el paper el vaig obrir. Posava RARA en referència a la seva malaltia, a que poc que havia aconseguit desxifrar del que li passava. Quan vaig llegir el post de Josu Mezo i després el treball dels companys d'Hipertextual desmuntant les mentides del pare de la Nadia, vaig tenir la temptació durant un segon de buscar una explicació a una cosa que ja era molt òbvia.\nGràcies a ells sabem la veritat. Encara que dolgui. Una veritat que ara hauran d'afrontar els seus pares davant la justícia, l'únic lloc on les mentides quan es demostren solen tenir conseqüències. Penso en la Nadia. Els seus pares han sigut detinguts mentre escric. I penso en els més de 3 milions de persones que com la Nadia pateixen malalties estranyes segons la Federació FEDER. No es mereixen aquesta mentida que vaig contribuir a difondre. Ho sento.\nPublicat per Joan Vicent Calafat a 1:19 Cap comentari:\nFlexió de nombre en els antropònims\nEl plural dels noms de persona es forma aplicant les mateixes normes que s'utilitzen per a la formació de plural dels noms comuns. Per als casos de noms compostos, cal tenir en compte que el plural es forma habitualment fent el plural del segon nom. Per tant, a partir de les formes de singular es pot formar el plural tal com es mostra a continuació:\nMiquel Àngel: Miquel Àngels\nMaria Rosa: Maria Roses\nJosep Maria: Josep Maries\nQuan es parla de dinasties i llinatges, per tradició, cal referir-s'hi amb el nom del llinatge en singular: els Àustria, els Borbó, els Trastàmara, etc. Tot i això, en alguns casos la forma en plural té una certa tradició, sobretot quan es tracta de dinasties històriques, com ara els Borbons, els Àustries, etc.\nUn cas paral·lel és el de contextos en què es vol fer referència a obres d'artistes famosos, que es poden singularitzar precedint-les de l'article indefinit o d'un numeral: He comprat un Miró o Han subhastat dos Picasso. En aquest cas també, és preferible mantenir el nom propi en singular i en majúscula.\nOptimot Fitxa 4296/2\nPublicat per Joan Vicent Calafat a 3:35 Cap comentari:\nServei de Llengües i Terminologia de la UJI\nPublicat per Joan Vicent Calafat a 3:34 Cap comentari:\nUna empresa llança una app que connecta ulleres intel·ligents amb dispositius mòbils per a lluitar contra agressions\nL'empresa del Parc Científic de la Universitat Miguel Hernández (UMH) d'Elx (Alacant) 'WeOn Glasses' ha llançat una aplicació per a dispositius mòbils que es connecta a les ulleres intel·ligents de l'usuari i que "podrien salvar la vida de moltes persones" ja que la iniciativa està pensada per a situacions de segrestos, violència de gènere o assetjament escolar. L'aplicació, segons ha informat la universitat en un comunicat, permet a les ulleres estar en contacte directe amb l'empresa...\nControl de C2 17A\nEl grup de C2 17A (dilluns i dimecres) ha de fer una prova de coneixements:\nEl dia 14 de desembre. Comprensió escrita i expressió oral.\nEl dia 19 de desembre. Expressió escrita i comprensió oral.\nPublicat per Joan Vicent Calafat a 4:41 Cap comentari:\nControl de C2 19B\nEl grup de C2 19B (dimarts i dijous) ha de fer una prova de coneixements:\nEl dia 15 de desembre. Expressió escrita i comprensió oral.\nEl dia 20 de desembre. Comprensió escrita i expressió oral.\nCONVOCATÒRIA D’EXPRESSIONS ORALS GRUP C2 VALENCIÀ ...


Targetes de Crèdit | Unicaja Banco\nTria la targeta de Crèdit* que millor s'adapta al teu ritme de vida.\nUna targeta de crèdit que et fa el dia a dia més còmode i et permet flexibilitat en les formes de pagament.\nPrimer any sense comissió de manteniment**\nCòmoda, pràctica i segura\nMés informació Sol·licitar Targeta\nÉs una targeta de crèdit ideal per planificar les compres d’import superior, ja que pots fraccionar-les en 3, 6, 9 i 12 mesos.\nTria el que més et convingui en cada compra\nPots fraccionar també els rebuts\nEl complement perfecte per a les teves altres targ\nTargeta Real Madrid Crèdit\nSent l’esperit madridista. Amb la targeta de crèdit Reial Madrid, porta el teu orgull sempre amb tu.\nTria el teu disseny.\nDecideix com vols pagar, el mes següent o ajornat (revolving).\nSeguretat en les compres i operacions.\nTargeta Visa Or\nLa targeta per a clients que volen un límit de crèdit superior i més prestacions.\nModalitats de pagament flexibles***\nAcceptada arreu del món\nTargeta preferentment per a clients més internacionals.\nEl mitjà de pagament perfecte per als teus viatges\nSense comissió per canvi de divisa a l’estrang****\nMés informació Sol·licita targeta\nTargeta Visa Classic Crèdit\nUna targeta de crèdit que sempre t’acompanya i t’ofereix flexibilitat de pagament perquè les teves compres no siguin cap problema.\nModalitats de pagament adaptades a tu\nTargeta Mastercard Crédit Jove\nTotes les prestacions d'una targeta de crèdit amb tots els privilegis d'Espacio Joven Uni. Només per ser jove.\nPer a menors de 28 anys\nPràctica, còmoda i segura\nSol·licita una targeta de crèdit\nTotes les nostres targetes de crèdit t’ofereixen aquests avantatges:\nSón flexibles en quotes o modalitats de pagament en funció de la targeta de crèdit que sol·licitis.\nPaga amb el mòbil en comerços\nPaga amb la teva targeta de crèdit des de qualsevol dispositiu mòbil. Vincula-la a la teva plataforma preferida i gaudeix d’aquest avantatge digital.\nApaga i encén la targeta de crèdit\nActiva i desactiva la teva targeta sempre que vulguis o ho necessitis des de la Banca Digital.\nRep la targeta de crèdit a casa teva\nSense que hagis de desplaçar-te a l’oficina. A més, pots activar la teva targeta de crèdit a la Banca Digital.\n(*) La concessió de les nostres targetes de crèdit està subjecta al criteri de l'entitat.\n(**) A partir del segon any, exempta de la comissió de manteniment si es compleixen les condicions: targeta Mastercard Crèdit Contactless i targeta Visa Classic Crèdit. En cas contrari, la comissió de manteniment de les targetes anteriors és de 44 € anuals.\nTAE aplicable a operacions fetes amb les targetes de crèdit esmentades en mode ajornat (revolving), en un exemple representatiu de disposició del crèdit en targeta en una compra de 1.500 € en comerç nacional el dia 1 del mes en curs, per a 48 mesos, sistema d’amortització francès (quotes periòdiques constants que inclouen capital i interessos).\n• Sense comissió de manteniment de la targeta: TIN: 19,00 % TAE: 20,74 %, cost total del crèdit: 651,57 €. Import total degut: 2.151,57 € (dels quals 651,57 € són interessos) que es pagarà en 47 quotes mensuals de 44,83 € i una última quota de 44,56 €.\n• Amb comissió de manteniment de la targeta (44 € anuals): TIN: 19,00 % TAE: 27,00 %, cost total del crèdit: 827,57 €. Import total degut: 2.327,57 € (dels quals 651,57 € són interessos) que es pagarà en 47 quotes mensuals de 44,83 € i una última quota de 44,56 €. LA TAE varia en funció de l’import i del termini. La comissió de manteniment es paga anualment en un únic pagament al començament de cada anualitat.\n(***) Inclou la modalitat de pagament revolving.\n(****) Unicaja Banco no cobrarà canvi de divisa en el cas de compres presencials.\nContractació de targetes de crèdit\nPer poder contractar les nostres targetes de crèdit, pots anar a qualsevol de les oficines d’Unicaja Banco, on t’atendrem encantats.\nTambé pot sol·licitar-les des de la fitxa informativa de cada targeta de crèdit emplenant el formulari de contractació, en què pots indicar-nos en quines oficines vols fer el tràmit. Ens posarem en contacte amb tu aviat.\nA més, recorda que si tens consultes o dubtes, pots trucar als nostres telèfons d’atenció al client: +34 952 07 62 63 / 900 151 948\nA banda de les nostres targetes de crèdit\nAugmenta el saldo del teu compte d’estalvi amb el crèdit de la teva targeta. Un servei fàcil i immediat.\nAvantatges de Diners a l’instant\nTria la targeta que t’acompanyarà en el teu dia a dia, la que necessitis en cada moment.\nVes a les targetes de dèbit


Convoquen una repenjada de llaços grocs a La Bisbal\nERC de La Bisbal ha convocat una repenjada de llaços grocs en diversos punts del municipi. La convocatòria s'ha fet a les 21.00 al sortidor amb una crida a tenyer la ciutat de groc.\nL'acció es fa després que la matinada de dimarts a dimecres una vuitantena d'encaputxats arrenquessin amb cúters i escales els llaços grocs que hi havia penjats a la ciutat en solidaritat amb les preses i presos polítics i els exiliats i exiliades.\nDesprés que els tabernians fessin feina, ens acompanyeu a repenjar els llaços de les Voltes? Avui dimecres a les 21:00 al sortidor. Si teniu una escala una mica llarga, porteu-la. El pont i les baranes ho farem més tard quan hagim repostat material.\nTenyim la Bisbal de groc\nCalonge i Sant Antoni impulsa un Banc del TempsSi el temps és or a Calonge i Sant Antoni tindran aviat el banc més ric del món. I és que l'Àrea de Participació Ciutadana impulsa el Banc del Temps. Una organi\nEl nebot de Bassa assegura que els presos polítics són a casa però no a la que els pertocaVinyes explica que les preses polítiques "estan a casa però no a la que els pertoca" i demana a la ciutadania que no oblidi la injustícia dels empresonaments.\nPalamós presenta els vuit projectes resultants del procés de pressupostos participatius\nSanta Cristina amplia el termini d'informació pública de l'AVANÇ del POUMDesprés de programar diverses reunions i assemblees participatives per escoltar l'opinió del poble sobre la que ha de ser la nova organització urbanística de Sa\nSant Feliu allarga les bonificacions als vehicles anticsL'Ajuntament de Sant Feliu de Guíxols posposa fins el 2022 la decisió de deixar de bonificar els vehicles de més de 25 anys. La decisió s'ha pres per dos motius\nEl primer tram de desescalada no afecta l'aforament dels comerços\nMoncloa rectifica i assegura que les fronteres s'obriran l'1 de juliolUn acord bil·lateral amb França i Portugal permetrà l'arribada de turistes per les fronteres terrestres sense necessitat de fer quarentena\nSignat el pacte de govern a Begur entre JxCAT, Tots i MésSempre per Begur i Esclanyà - Junts per Catalunya, Tots per Begur i Esclanyà i Més Begur i Esclanyà han signat el pacte de govern tripartit a Begur\nEl ple de Santa Cristina nomena el mag Xevi fill predilecte del municipiEl ple de Santa Cristina d'Aro aprova nomenar el mag Xevi fill predilecte del municipi. En la sessió celebrada aquest dilluns els tretze edils del consistori va\nL'ofrena floral a la tomba del president Josep Irla recorda les víctimes de la pandèmia\nBegur presenta uns pressupostos de 9 milions d'euros pel 2019\nEl politòleg Marc Gafarot encapçalarà la llista electoral d'ARA PALAMÓSARA PALAMÓS creu que l'actual govern municipal no ha estat capaç de liderar els reptes pendents en àmbits socials i volen resoldre'ls. ARA PALAMÓS, continuarà,\nTanca el parc de Bombers de la Vall d'Aro per manca d'efectiusSegon tancament d'un parc de bombers al Baix Empordà per manca de personal. Després que diumenge tanqués Calonge qui ha abaixat les portes aquest dimarts ha est\nPalamós batejarà els jardins del Passeig amb el nom d'1-OEl consistori ho fa a petició de l'Assemblea Nacional Catalana, Òmnium Cultural i el CDR de la zona que van demanar batejar un espai emblemàtic de la ciutat amb\nJuli Fernández engega la inciativa 'El teu Alcalde al barri'Fernández començarà pel barri de la Sauleda però anirà rodant per diferents punts de la vila i es complementarà amb reunions amb les entitats de la vila.\nMiquel Bell-lloch: ''Les polítiques socials s'aconsegueixen estant al costat del poble"\nEs redueixen les incidències nocturnes per "botellons" a Palamós\nArrenca la segona fase del pressupost participatiu de Santa Cristina d'AroL’assemblea de Cultura va encetar, ahir al vespre la segona fase del pressupost participatiu de Santa Cristina d’Aro per al 2019.\nDe Tu a Tu - Francisco Neira\nQui és Qui - Anna Ensesa


VINT NENS I NENES PARTICIPEN AL CURS D'ARQUEOLOGIA INFANTIL — Ajuntament de Guissona\nSou a: Inici / Notícies / VINT NENS I NENES PARTICIPEN AL CURS D'ARQUEOLOGIA INFANTIL\nEl Museu de Guissona clou el curs d'arqueologia que s'ha portat a terme entre el 8 i el 12 d'agost.\nDurant aquesta setmana nens i nenes de 6 a 12 anys, una vintena, ocupant totes les places disponibles al curs han participat de la quarta edició del curs d'arqueologia infantil que per quart any consecutiu es porta a terme durant una setmana del mes d'agost.\nAquesta activitat pretén acostar la pràctica arqueològica als infants de Guissona donant-los l’oportunitat de treballar en la recreació d’una excavació. Durant els cinc dies del curs, els participants han pogut aplicar les diferents tasques pròpies de la investigació arqueològica, per tal de posar-se a la pell d’un autèntic arqueòleg. D’aquesta manera, i a partir dels resultats obtinguts, han pogut interpretar com vivien els romans a Guissona i, a la vegada, conèixer la dinàmica de formació d’un jaciment. Amb aquesta activitat es pretén mantenir actiu el diàleg de la població amb un equipament cultural de referència, el Parc Arqueològic de la Ciutat Romana de Iesso i el Museu Eduard Camps i Cava.\nAquesta proposta, a més de representar una activitat d’oci alternativa, suposa un mitjà per aproximar als més petits el llegat històric de Guissona a partir de la pròpia experiència. Aquest fet esdevé el millor mitjà per obtenir una visió sensible i respectuosa envers el nostre passat.\nL'activitat ha estat dinamitzada per David Castellana i Gemma de Solà, dos arqueòlegs que han traslladat el seu amor per l'arqueologia als participants del curs.


Opus Dei - Resultats de l'etiqueta "Llibertat"\nHi ha 7 resultats sobre "Llibertat"\nLa raó més sobrenatural\nResumir la llei en ‘l’amor a Déu sobre totes les coses i al proïsme com a un mateix’ no és un precepte qualsevol. L’amor no es pot reclamar, i Déu només ens convida a participar-ne després d’haver mostrat a l’home el seu afecte i cura infinites.\nQuins són els veritables motius que mouen un cristià? Què busquem quan diem que volem ser millors? La lluita s’ha de centrar en Déu, no en nosaltres, suggereix aquest text.\nLliures per a construir el futur\nSer lliures no és només un dret: comporta una responsabilitat, que ha de portar els cristians a implicar-se en les qüestions de la societat, tot contribuint amb solucions plurals als problemes de cada època.\n5. Llibre electrònic: "Treballar bé, treballar per amor"


Tècnic/a networking - XTA\nXarxes de Telecomunicacions Alternatives (XTA) és una empresa operadora de telecomunicacions de la zona del Penedès / Garraf que ofereix serveis de ràdio i fibra òptica pròpia tant a nivell residencial com professional. Necessitem incorporar un/a tècnic/a networking en el nostre departament tècnic. El/la candidat/a formarà part d’una empresa en expansió formada per un equip jove i dinàmic amb molt bon ambient laboral.\n• Resolució d’incidències d’usuaris a nivell residencial i d’empresa.\n• Configuració de xarxes i routers de clients d’empresa.\n• Manteniment de la xarxa.\n• Configuració de súper-nodes i equips de la xarxa.\n• Revisió i control d’alertes de la xarxa.\n• VoIP (resolució d’incidències i implementació de noves centraletes dels clients d’empresa).\n• Suport remot a tècnics de camp.\n• Creació de nous manuals tècnics i actualització dels existents.\n• Documentació de xarxa backbone.\n• Documentació de les OLT’s i gestió de l’etiquetatge per la documentació tècnica.\n• Revisió de cobertura i possibilitat de connexió per a clients remots.\n• Reparacions de camp a clients professionals a nivell d’antenes, routers, PLC, repetidors, cablejat, gateway, telèfons, ATAs, etc.\n• Realització de visites tècniques i pressupostos tant per clients professionals i entitats públiques.\n• Networking: Ethernet, TCP/IP, MPLS, etc.\n• Routing: BGP, OSPF, etc.\n• Seguretat: VPN, Firewalls, etc.\n• VoIP: administració i configuració de PBXs\n• Sistemes provisió i AAA: Radius, ACS, etc.\n• Monitoratge de xarxes.\nCapacitat per resoldre incidències de segon nivell amb total autonomia.\nCapacitat per comunicar-se amb els clients i identificar les seves necessitats.


EUA: la detenció de menors pel govern al centre de Homestead (Florida) és cruel i il·legítima EUA: la detenció de menors pel govern al centre de Homestead (Florida) és cruel i il·legítima\nAlguns joves caminant cap al centre de detenció de Homestead, a Miami, Florida (EUA) © REUTERS/Carlo Allegri\nUn nou informe d'Amnistia Internacional Estats Units conclou que el centre de Homestead, que alberga persones menors d'edat que van viatjar soles als Estats Units, ha de ser clausurat el més aviat possible, i que aquestes persones han de ser allotjades en albergs autoritzats de grandària reduïda i lliurades a persones reagrupants adequades. Les condicions il·legítimes d'aquest centre són conseqüència directa d'unes polítiques del govern nord-americà concebudes per castigar les persones que miren de refer la seva vida, en lloc de protegir-les.\nL'informe No Home for Children: The Homestead 'Temporary Emergency' Facility exposa les condicions deficients del centre, que representa les desastroses conseqüències de les polítiques dels Estats Units amb les persones menors d'edat que busquen protecció.\n"Homestead no és una llar per a menors", ha afirmat Denise Bell, investigadora d'Amnistia Internacional Estats Units sobre drets de les persones refugiades i migrants. "Homestead és una cadena industrial per processar un nombre massiu de nens i nenes en comptes d'actuar en el millor interès d'aquestes persones. El missatge d'aquesta administració és clar: si arriben als Estats Units nens i nenes que fugen per salvar la vida, el govern els tancarà i dificultarà al màxim que surtin en llibertat".\nAmnistia Internacional va visitar el centre en dues ocasions: a l'abril i al juliol de 2019. A principis d'abril, el centre albergava més de 2.100 persones d'entre 13 i 17 anys. En el seu moment àlgid va haver-hi gairebé 2.500 nens i nenes i, segons informes, actualment en té una mica menys de 2.000. Encara que el nombre de menors reclosos al centre ha fluctuat durant el temps que est porta funcionant, cap nen o nena ha de ser detingut mai.\nMolts dels nens i nenes reclosos a Homestead patien persecució i violència selectiva a l'Amèrica Central, n els seus governs no volen o no poden protegir-los. Van fer un perillós viatge de milers de quilòmetres fins als Estats Units, sols o al costat d'un familiar o persona adulta de confiança de qui van ser separats més tard.\nMalgrat això, els nens i nenes de Homestead segueixen reclosos en un centre on no reben l'atenció adequada. Durant el temps que hi romanen detinguts, es troben en un entorn restrictiu on han de seguir un horari molt reglamentat i estricte, portar targetes d'identificació amb codis de barres que s'escanegen cada cop que entren i surten d'un edifici, i sol·licitar serveis bàsics per mitjà d'un formulari. Les nenes han d'emplenar una sol·licitud fins i tot quan necessiten una compresa higiènica. Encara que els nens i nenes reben serveis educatius, les classes no segueixen el currículum de les escoles públiques del comtat de Miami-Dade. Molts d'ells parlen llengües indígenes i s'enfronten a barreres per accedir a qualsevol servei.\nSegons la direcció del centre, en un moment determinat, els nens i nenes de Homestead s'hi estaven una mitjana de 89 dies. Quan Amnistia Internacional va visitar-lo a l'abril, els menors romanien reclosos una mitjana, segons informes, de 52 dies abans de ser lliurats a una persona reagrupant o traslladats a un altre centre on continuaven detinguts. Alguns menors han intentat fugir-ne.\n"Els nens i nenes detinguts a Homestead estan espantats, sols i lluny de casa. La immensa majoria té reagrupants disposats a fer-se'n càrrec, molts dels quals són progenitors i familiars", ha afegit Denise Bell. "La detenció prolongada i indefinida de menors d'edat és una crisi que ha causat el propi govern. L'administració va decidir dificultar al màxim la llibertat d'aquests nens i nenes en posar els possibles reagrupants en perill de ser deportats a causa d'una política innecessària d'intercanvi d'informació que perpetuava la separació de famílies amb un altre nom, i que ha de ser revocada".\nL'informe demana la clausura del centre de Homestead. Les persones menors d'edat mai no han de ser privades de llibertat, però si són detingudes, han d'estar-ho el menor temps possible i en l'entorn menys restrictiu possible. Han de deixar d'utilitzar-se centres temporals com el de Homestead i qualsevol nou centre similar.\nAmnistia Internacional demana també que s'investiguin les condicions imperants al centre de Homestead i en altres centres governamentals on es reclou persones menors migrants, així com més accés a ONG i membres del Congrés que desitgin visitar personalment Homestead i altres centres de detenció de menors.\n"El centre de Homestead, a Florida, ha de ser clausurat al més aviat possible i els nens i nenes han de ser traslladats a albergs autoritzats de grandària reduïda i lliurats a persones reagrupantes adequades. Els nens i nenes que vénen als Estats Units han de ser tractats com qualsevol altre nen o nena i rebre les nostres cures, i no el nostre menyspreu", conclou Denise Bell.


El temps de la A a la Z: boira costanera - El temps\nBarcelona, el 15 de març de 2012 (Sergio Fabeiro)\nNéstor Gómez 12/03/2015 - 12.59 Actualitzat 05/10/2020 - 13.54\nLa primavera és l'estació de l'any en què les boires costaneres apareixen amb més freqüència a la costa catalana. També poden aparèixer en jornades càlides de finals d'hivern. Són boires d'advecció, és a dir, provocades per l'arribada d'una massa d'aire càlid que es troba en contacte amb les temperatures fredes de l'aigua del mar.\nPer què apareix la boira a la costa?\nLa causa d'aquest fenomen s'explica per tres raons:\n- Persistència de l'estabilitat atmosfèrica. Tants dies de tanta estabilitat atmosfèrica sobre el Mediterrani fan que hi hagi una capa d'aire sobre el mar, de 100 a 300 metres, que va absorbint humitat. La boira s'acumula i es concentra en els primers decímetres sobre del mar.\n- Absència de vent. La boira es forma amb vents en calma o molt febles com per no desfer-la. Un cop formades, estan a la mercè dels petits fluxos de vent que mourà en bloc molt a poc a poc.\n- Pel contrast de temperatures. L'aire càlid en contrast amb un mar fred produeix, per contacte, l'evaporació de l'aigua i la condensació del vapor d'aigua que dóna origen a la boira. Això també passa a l'inrevés, un aire molt fred i un mar una mica més càlid dóna lloc a imatges del mar fumejant. En aquest segon cas, les boires són molt menys denses, menys duradores i ocupen menys extensió.\nEpisodis de boires costaneres\n12 de març de 2015, costa de Barcelona.\n7 d'abril del 2014, Costa Daurada, Central i Balears.\n2 d'octubre del 2013, a la Costa Brava.\n6 de maig del 2013, al Delta de l'Ebre i la Costa Daurada\n19 d'abril del 2013, a Barcelona\n16 i 17 d'abril del 2013, al País Valencià i les Balears\n14 d'abril del 2013\n7 de maig del 2012\n14 i 15 d'abril del 2012\nÉs normal que n'hi hagi a la costa i no a l'interior?\nPrenem com a exemples Lleida i Barcelona. De dies de boira a la costa de Barcelona acostuma a haver-n'hi uns deu l'any, repartits uniformement, amb l'excepció dels mesos d'estiu, en què no se n'espera cap. De la resta de l'any, el mes de març és el que n'acumula menys, amb només dos.\nA Lleida, l'argument principal de l'absència d'aquest tipus de boira és la falta d'humitat, no té res a veure la quantitat d'aigua que pot absorbir l'aire de terra que del mar. L'estació de l'any amb més dies de boira a Lleia és l'hivern, quan les nits són molt llargues i sota situacions de dies d'estabilitat i vent en calma.\nHivern: 31 dies Hivern: 3 dies\nPrimavera: 5 dies Primavera: 4 dies\nEstiu: 1 dia Estiu: 0 dies\nTardor: 16 dies Tardor: 3 dies\nBoira a Barcelona (Joan Sellarés - @joan_sellares)\nLa costa, envaïda per la boira


"A Geni Bou li dèiem que parés de córrer perquè ens treia una volta a tots" - Diari de Girona\n"A Geni Bou li dèiem que parés de córrer perquè ens treia una volta a tots"\nRaúl Longhi, en una de les moltes banquetes de Primera per les quals ha passat en els últims anys. diari de girona\nRaúl Longhi, en una de les moltes banquetes de Primera per les quals ha passat en els últims anys.\nExjugador del Girona (1983-84)\nL'argentí va arribar de la mà d'Alfons Muñoz en un any que s'havia recuperat la Tercera Divisió i es volia mirar amunt. Longhi venia de fora per marcar diferències, però els problemes econòmics van provocar que ni tan sols acabés una temporda que, amb tot, ell recorda amb bones paraules.\nEn els últims anys la seva imatge ha estat molt associada a la de Víctor Muñoz, a qui ha acompanyat a les banquetes de molts equips de Primera Divisió, però a Girona encara molts recorden aquell jugador que va passar uns mesos per Montilivi tirant faltes i ensenyant la qualitat tècnica de qui ja havia estat un grapat de temporades a l'elit. Tot i tenir molt bones paraules per a tothom amb qui va coincidir a Girona, Longhi no va arribar ni a acabar una temporada, perquè a Montilivi no es van complir els compromisos econòmics pactats. Va marxar, però uns anys més tard va tornar a les comarques gironines per entrenar un Figueres que, amb jugadors com Pitu Duran o Tintín Márquez, va fregar l'ascens a Segona i va eliminar el Barça a la Copa Catalunya.\nCom acaba un argentí de Mar del Plata amb anys d'experiència a Primera jugant a Montilivi?\nHavia acabat el meu contracte amb l'Espanyol, estava molt vinculat a Barcelona, amb plans de futur per establir-me a la ciutat, i ja hi tenia negocis quan va sortir aquesta possibilitat de venir a Girona a través d'Alfons Muñoz, que em va donar tota la confiança com a entrenador.\nUn salt gran. L'Espanyol estava a Primera i aquell Girona acabava de recuperar la Tercera Divisió.\nHo era, sí. Tenia altres ofertes de Segona Divisió, com l'Oviedo, on hi havia José María, un excompany meu a l'Espanyol, i la veritat és que em vaig decantar per Girona per la proximitat amb Barcelona, perquè el meu futur ja estava una mica organitzat per quedar-me a viure aquí.\nTota la pressió per a vostè. De fora, exjugador de Primera, professional...\nA mi, l'afició de Girona em va tractar molt bé, i tant el meu rendiment com el de l'equip crec que van ser bastant acceptables. Vam ser líders durant unes quantes jornades, però després es varen desencadenar problemes econòmics i la temporada no va acabar bé. Els èxits esportius no van ser possibles per la quantitat de problemes econòmics que hi havia.\nEls problemes de diners són un clàssic del futbol modest.\nSí, erem quatre o cinc jugadors que veníem cada dia de Barcelona. Hi havia uns compromisos que no es complien i tot això feia que la part esportiva es deteriorés. Tot i que en línies generals, pel que fa al treball, al camp el tracte que vaig tenir amb la gent de Girona va ser realment molt bo.\nNo va ni poder acabar la seva única temporada al Girona.\nNo, no... la temporada no la vaig acabar perquè els quatre o cinc jugadors que veníem de fora no vam acabar la temporada. Ens van rescindir els contractes perquè no es podien complir.\nNo hi havia mal equip, gent jove d'aquí com Boada o Montes, més veterans com Morata...\nEren gent molt jove. Recordo que a Montes jo l'anomenava el "nene", perquè tenia una careta així angelical, era un noi a qui li jo li veia opcions i sempre intentava estar per ell. També hi havia un altre jugador, Bou, que en els entrenaments l'havíem de frenar, perquè sempre ens treia una volta al camp. Sempre havíem de fer broma i dir que frenés perquè no ens deixés en evidència a tots amb la condició física.\nI amb Alfons Muñoz, bé?\nMolt bé. Fins i tot a nivell personal. Em va oferir la seva amistat pels dies que m'havia de quedar més temps a Girona. I amb els jugadors també. Boada, Aroca, Montes, Bou, Arredondo, Morata, Pujolràs... Me'n recordo de tots. Era un grup de treball molt bo.\nI després de Girona?\nVaig jugar un any més a l'Hospitalet, perquè hi havia l'opció de quedar-m'hi com a segon entrenador, perquè passava a ser un filial de l'Espanyol.\nA partir d'allà no ha deixat més les banquetes.\nA l'Hospitalet començo la meva etapa com a segon entrenador amb Martín Esperanza, amb Mauri i després ja com a primer entrenador a Sant Cugat a Tercera i Figueres, Tarragona o Cultural Leonesa a Segona B. Més endavant, Víctor ja em diu per anar treballant amb ell com a segon entrenador i ja porto uns anys al seu costat. Logronyès, Vila-real, Saragossa, que va ser l'etapa més important guanyant la Copa i la Supercopa, Panathinaikos, Huelva i Getafe.\nPanathinaikos. Com es treballa a Grècia?\nL'estructura que té el club és de la millor que hi pot haver en molts equips, es pot treballar amb grans condicions professionals en una ciutat esportiva, amb allotjament, amb restaurant, gimnàs... Tenen de tot.\nDels aficionats i de l'entorn del club sí, però a Grècia els periodistes no estan tot el dia en els entrenaments. Allà només treballes amb els jugadors i no tens, com aquí, una vintena de periodistes que t'esperen al final de cada entrenament.\nAquí molestem tot el dia.\n(Riu). Aquí hi ha molt pressió mediàtica, cada dia hi ha informacions, rodes de premsa dels jugadors. Hi ha problemes en el treball del dia a dia que has d'anar solucionant.\nMolts anys abans d'això, va entrenar a Figueres. Com va ser el seu fitxatge per la Unió?\nEstava entrenant a Tarragona a Segona B, on vam fer una temporada bastant acceptable, i llavors estava a punt de firmar pel Palamós, que llavors era filial de l'Espanyol. El problema, però, va ser que l'Espanyol va baixar i es va trencar l'acord de filiació. Em vaig quedar sense equip i, amb la temporada començada als tres o quatre mesos, va venir el Figueres i vaig firmar per ells.\nAllà vaig tenir la gran alegria d'eliminar el Barça en una Copa Catalunya, el Barcelona de Romario i Hagi, als penals a Vilatenim, cosa que va ser una gran satisfacció per als jugadors, aficionats, club...; però també en tinc la tristesa de no haver pogut guanyar el play-off per pujar a Segona A. Aquell any va ser el Getafe el que va pujar, ens va faltar un gol. Era un bon equip amb jugadors com Pitu Duran, Arseni Comas, Valentín, Tintín Márquez...\nUn pal no aconseguir aquell ascens.\nVa ser molt trist, perquè se'm va escapar l'oportunitat d'entrenar a Segona A. També em va passar més tard amb la Cultural Leonesa, sempre m'he quedat a les portes d'entrenar a Segona A.\nNo s'hi va quedar més?\nVaig estar-hi una temporada més , però en la segona em van cesar a l'abril. Anàvem molt bé, fins a gener, però després l'equip va baixar el rendiment i, com que semblava que l'equip no es classificaria pel play-off, van decidir canviar-me


“Vaig anar a l'Aràbia Saudita amb l'objectiu d'acabar”\nHa finalitzat en segona posició la Titan Series Saudi Arabia 33 anys. Va aficionar-se a la bicicleta de muntanya fa un any i mig i ara s’està preparant per afrontar una de les curses més dures del món a l’abril, la Titan Desert, que es farà al Marroc\nVostè fa temps que està lligada al món de l’esport, especialment al bàsquet, però com sorgeix l’oportunitat de fer la Titan Series Saudi Arabia?\nFa un any i mig que em vaig aficionar a la bici, especialment a la de muntanya. Em van convèncer per apuntar-me a la Titan Desert de l’abril al Marroc i també em van comentar que existia aquesta prova a l’Aràbia Saudita, i a mi no em costa gens apuntar-me a bogeries d’aquestes i soc aquí.\nQuant de temps ha entrenat per preparar la cursa?\nConcretament per a aquesta cursa, des de mitjan desembre més o menys.


Números que no quadren: Quin és el pressupost anual d'El Solitario, un atracador de bancs? El País i les matemàtiques\nEl 24 de desembre de 2006 El País dedicava un reportatge de dues pàgines a "El enemigo público número 1 sigue sin nombre". L'enemic públic número espanyol és un atracador de bancs que fa un munt d'anys que es dedica a robar sucursals bancàries i que les forces de seguretat espanyoles, pel que sembla, busquen desesperadament.\nA continuació reproduirem tres citacions de l'article que produeixen un gran desconcert numèric:\nUn hombre sin nombre es el enemigo público número 1. Lleva más de 13 años atracando bancos en solitario. Va armado hasta los dientes: con una metralleta Ingram Marietta, una pistola del calibre 45 y un revólver Magnum 357 (como el de Clint Eastwood en Harry el Sucio). Le llaman El Solitario. Está comprobada su participación en 31 golpes, aunque es probable que haya perpetrado otros cuantos más. En total ha logrado un botín de 600.000 euros. El atracador conocido como El Solitario es el delincuente más buscado desde que hace cuatro años asesinó a dos guardias civiles en Navarra.\nLos agentes creen que es un hombre del que nadie sospecha que se dedica a atracar bancos, aunque posiblemente vive de forma desahogada teniendo en cuenta que gasta entre 6.000 y 9.000 euros al mes.\nAbans d'entrar en la qüestió numèrica cal situar els (suposats) fets:\n1. El lladre fa més de tretze anys que atraca bancs. Considerarem, a l'hora de fer números, que en fa tretze i any.\n2. L'atracador ha assaltat 31 sucursals bancàries, tot i que pot ser que n'hagi robades algunes més\n3. En els 31 atracaments que li atribueixen els cossos de seguretat espanyols ha aconseguit 600.000 euros.\n4. L'atracador no treballa, raó per la qual els seus únics ingressos provenen els atracaments.\n5. El lladre només atraca quan necessita diners. Hi ha dues dades que permeten afirmar-ho. Quan aconsegueix un bon botí, triga molt de temps a tornar a atracar. En canvi, quan el botí és petit, en poc temps torna a robar.\nFins aquí els fets o suposats fets. Passem a una qüestió numèrica bàsica: els diners que gasta l'atracador en un any.\nLes citacions que hem posat són realment curioses. En una el subjecte el·líptic de "han sacado en claro es que este individuo necesita alrededor de 36.000 euros al año para cubrir sus gastos" és el sintagma "l.os analistas policiales". I a la darrera oració se suposa que qui ofereix la xifra de la despeses mensuals de l'atracador són "Los agentes". Així doncs, "Los agentes" i "Los analistas policiales" donen xifres totalment contradictòries.\nPassem a analitzar les dades que forneix el periodista. En tenim fins a quatre:\n1. Al voltant de 36.000 euros a l'any.\n2. Un mínim de 6.000 euros mensuals, és a dir, 72.000 anuals.\n3. Un màxim de 9.000 euros mensuals, és a dir, 108.000 anuals.\n4. Una xifra intermèdia entre 6.000 i 9.000 euros, per exemple, 7.500 euros mensuals, és a dir, 90.000 euros anuals.\nCom es pot comprovar, la diferència pressupostària és molt notable. En conseqüència, no podem saber quant gasta anualment aquest atracador. Entre el mínim, 36.000 euros, i el màxim, 108.000 euros, hi ha un món de diferència.\nA més a més, el suposat fet que l'atracador només assalta sucursals bancàries quan no té diners pren unes connotacions totalment diferents.\nSi en lloc de tenir en compte les dades anuals considerem les dades en els tretze anys i mig que dura la seva activitat delictiva, obtindrem que:\n1. Si gasta 36.000 euros anuals, durant aquests anys n'ha gastat 486.000.\n2. Si gasta 72.000 euros anuals, durant aquests anys n'ha gastat 972.000.\n3. Si gasta 90.000 euros anuals, durant aquests anys n'ha gastat 1.215.000.\n4. Si gasta 108.000 euros anuals, durant aquests anys n'ha gastat 1.458.000.\nCom es pot comprovar, en tres dels quatre supòsits, la xifra de despeses ultrapassa amb escreix els 600.000 euros que els cossos policials espanyols calculen que l'atracador ha aconseguit en tots els robatoris. Només un cas s'acosta per la banda baixa als 600.000 euros. En aquest sentit, si interpretem en sentit ampli "alrededor de 36.000 euros" i augmentem una mica la despesa fins a 40.000 euros anuals, aleshores tenim que n'ha gastat 540.000 en tots aquests anys.\nTot plegat mostra l'alegria amb què els periodistes donen xifres sobre el que sigui sense ni tan sols pensar si el que diuen és coherent o no. Sens dubte, la fe en les fons oficials, la manca de verificació de les dades i la maleïda pressa consubstancial a la professió periodística fan que molt sovint apareguin textos com aquest que comentem en què el lector queda marejat per una allau de dades clarament contradictòries.


El govern espanyol dona llum verda al fons de promoció pública per impulsar els plans de pensions – El Iris.cat – Digital d'informació i cultura\nActualitat / Economia i empresa\nEl govern espanyol dona llum verda al fons de promoció pública per impulsar els plans de pensions Com a màxim, es podran deduir 10.000 euros d'IRPF per les aportacions a aquests mecanismes col·lectius i individuals\n23 novembre, 2021 - by Silve Pons - Deixa un comentari\nEl ministre d’Inclusió, Seguretat Social i Migracions, José Luis Escrivá.\nACN Madrid .- El Consell de Ministres ha aprovat en primera lectura un avantprojecte de llei que crea un fons impulsat des del sector públic per facilitar als treballadors de pimes, als autònoms o funcionaris d’administracions de poca dimensió l’accés a pensions privades complementàries a les prestacions de jubilació públiques. Amb aquesta mesura, que ha d’estar en vigor en sis mesos, l’executiu espanyol vol esmenar la “situació anòmala” que viu l’Estat, amb els plans col·lectius de pensions “estancats” des de fa “pràcticament dues dècades”, ha dit el ministre d’Inclusió, Seguretat Social i Migracions, José Luis Escrivá. El text simplifica “extraordinàriament” el procediment per a negociar els plans garanteix un cost “veritablement assequible”.\nLes entitats gestores d’aquest fons seran seleccionades amb un concurs públic en el qual es posarà un límit màxim de les comissions que podran cobrar. Escrivá ha insistit que “és important que el cost dels plans sigui veritablement assequible i barat”, a diferència dels plans de pensions individuals “que és un producte car” i del qual “se n’ha beneficiat fonamentalment les rentes altes i molt altes pels incentius fiscals”.\nAquests mecanismes tindran una governança específica amb comissions de control pròpies. “Hi haurà un control i una vigilància molt estricta”, ha avisat el ministre. En aquest sentit, ha assegurat que també la patronal “ha entès bé” la proposta del govern espanyol i s’han “dissipat els dubtes” que tenien pel que fa a la competència d’un fons de promoció pública.\nD’altra banda, l’avantprojecte de llei aprovat facilita la creació dels plans simplificats a través de la negociació col·lectiva dels convenis sectorials, per tal d’estendre els mateixos criteris a les empreses del sector. Escrivá ha explicat que el tràmit se simplificarà “extraordinàriament” perquè actualment es necessiten set passos per a crear un pla i, a partir d’ara, es podrà fer amb un sol tràmit.\nPer facilitar la transparència i la portabilitat entre plans de pensions, es posarà en marxa una plataforma digital comú.\nPel que fa a les excepcions fiscals, la quantitat que el contribuent es podrà estalviar entre els plans d’ocupació col·lectius i els individuals són de 10.000 euros en la declaració de la renda. Aquest benefici també s’aplicarà als treballadors autònoms, que podran deduir-se 5.750 euros d’IRPF.\nEscrivá ha admès que “és difícil” preveu el ritme amb el qual es pot estendre la mesura, que ha confiat que serà “molt positiva” i que ara mateix només fan servir un de cada deu empleats, una ratio molt més baixa que la de països de l’entorn on arriba a un de cada tres. “El potencial és extraordinari. És un producte que no ha arribat a gairebé ningú”, ha insistit.\nDesprés de la seva aprovació al Consell de Ministres en primera lectura, l’avantprojecte de llei passarà al tràmit d’audiència pública. A més, el text serà tramès al Consell Econòmic i Social. Després d’aquest tràmit, tornarà a passar pel Consell de Ministres per a ser remesa, un cop es produeixi l’aprovació, al Congrés amb la previsió que la reforma estigui aprovada definitivament abans que s’acabi la primera meitat del 2022.\nSusana Mora: “La baixada de la taxa d’atur i l’augment de l’ocupació a Menorca constaten l’avançament de l’inici de la temporada turística” La reforma laboral ha fomentat la millora de les condicions laborals de 4.336 treballadors de Menorca\nComencen les obres de reparació del mur del penya-segat de cala Corb Ja han començat les feines per reparar un tram del mur del carrer Fàbregues amb Bonaire, damunt el penya-segat de cala Corb\nEl Costurero de Eli i Es Magatzem Ecològic guanyen el concurs de mostradors de Maó+Flors 2022 Dels 15 establiments que han concursat, 5 ho han fet en la categoria clàssica i 10, en la categoria especial, la temàtica de la qual enguany era la música\nArticle anterior El Parlament Europeu aprova la reforma de la PAC: més poder per als estats i condicions climàtiques als agricultors\nSegüent article Massificació turística 2: vehicles i platges (vídeo)


Vall de la Gallinera, Samarucs València (Club Esportiu LGTB+)\nSerra Foradada, vall de la Gallinera, partint d'Alpatró\nSerra Foradada, vall de la Gallinera, partint d'Alpatró. Dinar en el restaurant Blaiet.\nData: diumenge, 31 de maig de 2015\nHora de trobada: 7:45\nÚltim dia d'inscripció: el dijous 28 a les 20 h\nEn confirmar l'assistència, per favor, comunica les dades següents a muntanyisme@samarucs.org:\nSi portes cotxe:\nSi estàs federat (recorda't de portar el carnet):\nIMPORTANT: el trajecte en cotxe i l'excursió es poden acabar a l'hora de dinar si som tots puntuals. L'hora d'eixida de les torres de Quart són les 8 del matí, no és el moment a partir del qual arribar.\nOrganitzador: Ángel Maciá\nContacte de l'organitzador només per a dubtes i urgències: 622578059\nDesnivell ascendent acumulat: 1428 m\nQuilòmetres de marxa: 12,3 km\nTrajecte amb cotxe, punts de trobada, etc:\nDes de València: autovia A7 fins a l'eixida 61 cap a N-332, en direcció Oliva/Pego, continuar per la N-232, passant uns quilòmetres pels pobles que conformen la vall de la Gallinera: Forna, Benirrama, Beniaia, La Carroja i Patró (o Alpatró), en aquest ordre, just quan s'arriba al poble hi ha una Casa Rural “La Pallissa”, en el primer revolt en entrar al poble, allà ens trobarem.\nMaterial necessari: Cal portar esmorzar i aigua per al matí, el dinar serà en el restaurant “Blaiet”.\nEl recorregut ens permetrà caminar per la Serra Foradada, serra de modestes altures però d'un gran atractiu, especialment en el seu vessant nord (la que recau sobre la vall de la Gallinera), que posseeix ombrivols racons de vegetació molt tupida i parets rocoses verticals d'aspecte imponent. El nom de la serra ve donat per la seua fita més rellevant, la Penya Foradada, 714 m., un enorme penyal perforat a la base que s'alça desafiador sobre la deliciosa Vall de la Gallinera de la qual constitueix un privilegiat observatori.\nEl punt d'eixida i d'arribada és en el mateix Alpatró, localitat d'on ixen unes quantes rutes que recorren els pobles i les serres que componen la Vall de la Gallinera. Nosaltres farem una xicoteta part per a arribar a l'hora de menjar al restaurant.\nQuilometratge: seran uns 19 euros cada persona, que s'hauran de pagar al guia, el qual retornarà als conductors dels cotxes el cost corresponent. La despesa de gasolina del guia es prorratejarà entre els assistents. Aquest preu pot variar si els cotxes no s'omplin i estarà supeditat als últims càlculs que el guia dispose. Així i tot no és previsible que varien molt la quantia prevista.\nQui no estiga associat a Samarucs o a un club d'ADI han de fer un donatiu de 3 euros per al manteniment de club.\nEls qui no tinguen el carnet de la Federació d'Esports de Muntanya de la Comunitat Valenciana (FEMCV), tant si estan associats com si no, han d'afegir 1 euro per a cobrir el cost de l'assegurança. Recorda que has de portar i mostrar al guia el carnet de la FEMCV.\nNo esperes a l'últim dia per a apuntar-te i respecta les dates i dades que has d'enviar per a facilitar el treball dels organitzadors que treballen desinteressadament per a tu.\nNo oblides anar minimament equipat amb: aigua, menjar, botes de muntanya en bon estat i roba adequada segons l'oratge previst.\n•\tD'acord amb la LLEI 2/2011, de 22 de març, de la Generalitat, Samarucs disposa d'una assegurança de responsabilitat civil per a cobrir els mínims exigits per aquesta llei. Samarucs no es fa responsable dels conceptes que superen aquestes cobertures, despeses de rescat, etc, per això aconsellem federar-se (única assegurança que sí que cobreix els rescats).\n•\tEls participants en les excursions accepten la normativa i funcionament de la secció. Per a accedir a la normativa punxa ací\n•\tEls participants són conscients que les activitats realitzades en les excursions poden suposar un risc i que han de col·laborar amb l'organització i altres participants a fi que l'activitat es desenvolupe de la manera més segura i agradable possible per a tots/as.\nSamarucs és un club esportiu de visibilitat LGTB,\nCol·labora i fes-te soci, et convé !!!\nVisita nostra web www.samarucs.org\nPublicat el divendres, 22 de maig de 2015


L'Ajuntament de Cambrils denunciarà el BBVA per una clàusula abusiva d'un crèdit\nLa demanda, que es presentarà a la Cort de l'Arbitratge de Madrid, serà tramitada pel Col·lectiu Ronda\nActualitzada 30/03/2017 a les 19:03\nL'Ajuntament de Cambrils ha adjudicat a l'empresa Col·lectiu Ronda la contractació dels serveis de defensa i representació jurídica per interposar i tramitar una demanda davant la Cort de l'Arbitratge de Madrid per una clàusula abusiva d'un crèdit. El consistori vol sol·licitar la nul·litat del contracte de permuta financera (swap) subscrit amb l'entitat Banco Bilbao Vizcaya Argentaria (BBVA).\nL'Ajuntament de Cambrils havia rebut diferents pressupostos d'empreses que optaven a aquest contracte menor de serveis i, per la complexitat de l'assumpte s'ha valorat, en primer terme, l'experiència acreditada, i en segon terme, el criteri econòmic.\nEl consistori de Cambrils va interposar una denúncia contra l’entitat bancària BBVA per desfer-se d'una clàusula anomenada swap, signada el 2013, com una de les condicions per aconseguir el crèdit d'1.848.548,80 euros. Aquesta clàusula abusiva suposa un sobrecost anual de l'entorn dels 20.000 euros per a les arques públiques amb data de venciment el 2020 que el consistori ha de pagar independentment de si es pot liquidar el deute abans del previst.


Programa 539 – 03/07/2020 – Edició 2328 – Fes Ta Festa – La cultura popular a la ràdio i a internet\nPrograma 539 – 03/07/2020 – Edició 2328\n3 juliol 2020Programes\nAquest Covid del nassos no ens ha deixat ni acomiadar com es mereix la 32a. temporada del FES TA FESTA ni obrir la temporada estiuenca corresponent. Si bé la gent que ens coneixeu ja sabeu que per nosaltres, el tema de les temporades és ben bé un formalisme. Això del FES TA FESTA és un non stop des de fa més de sis lustres i esperem que així continuï per molt de temps.\nI pel que fa als continguts, tampoc variaran gaire de la temporada normal a l’estiuenca, més enllà dels tòpics d’una miqueta més de música (refrescant?), notícies lleugeres (no pesants?), etc. La cultura popular a l’estiu és quan més tresca i per tant, al FES TA FESTA li sobren continguts i temes. Però sí, és veritat, que ens agrada programar algun concert i força música.\nEn aquesta 539 edició, per exemple, podreu escoltar: la marxa “El País de Xauxa”, amb el Grup CORRANDES SÓN CORRANDES que ens anuncien el seu primer concert després del confinament, aquest dissabte a la tarda, a Sant Martí de Tous; la sardana “Please don’t stop the music”, de Marc Timón, guanyadora del Premi de la Crítica de la Sardana de l’any 2011; o la sardana “Juliol”, de Vicenç Acuña, amb la que habitualment saludem el setè més de l’any.\nEl Youtube de la setmana ens el porta la cobla Reus Jove amb la “Marxa de l’Àguila de Reus”, la seva iniciativa per recordar la figura cabdal de la ciutat de Reus i de la seva Festa Major que enguany s’ha viscut de forma confinada.\nI a les SECCIONS, com sempre, molta varietat:\n40 ANYS DE 9, amb l’Associació Baròmetre Casteller – 1986: la Joves pren el relleu amb el 3de9f\nDITES I REFRANYS, amb Víctor Pàmies – La pela és la pela\nCONTES I MENTIDES, amb Albert Estengre – Compare llop i el garrinet\nCANTS DE TAVERNA, amb Francesc Sànchez Carcassés – La paloma juarista / Eugenia León\nFOLKLORISTES (Les), amb Dorothy Evans – Irene Rocas i Romeguera\nI la setmana que ve, més normalització, més actes, més cultura popular i tradicional i… més FES TA FESTA!\nI si bé saludem al mes de juliol, no ens oblidem del juny. I menys de la sardana del mestre Juli Garreta i de la presentació que en van fer l’Arnau Tordera i en Lluís Gual en aquest video. Us en recordeu?


El Casal La Fura concentra en un dia el festival de cultura popular i tradicional - Regió7 :: El Diari de la Catalunya Central\nEl Casal La Fura concentra en un dia el festival de cultura popular i tradicional\nSolsona acull avui una nova edició del Furafolk, el festival de cultura i música tradicional i popular que s'organitza anualment des del Casal La Fura. Aquest any, totes les activitats es concentraran en un sol dia, amb un programa de migdia a nit adreçat a totes les edats.\nA la una del migdia es farà un concert-vermut a la plaça de Sant Pere, a càrrec de la Portàtil FM. A les 4 de la tarda, a la mateixa plaça, s'organitzaran tallers de cultura popular adreçats a nens i nenes de totes les edats, amb la participació de la colla gegantera del Carnaval de Solsona i els Gegants del Tros i la participació de l'Esplai Riallera. Paral·lelament, es farà un curs d'acordió diatònic, a càrrec de Francesc Marimon. Després del sopar popular al Casal Popular La Fura, es clourà el cinquè Furafolk amb l'actuació del grup Assabè, que combina el folk balcànic amb les bases electròniques en un sextet de vent.


Premi Caixa de Terrassa – vedrunavall.cat\nPremi Caixa de Terrassa\n04/20/2009 Posted by Ismael PeralvarezNotícies\nEl passat dissabte 18 d´abril l´alumna de 6è d´educació primària Elisabeth Puig i Amorós va guanyar un dels 2ns premis del 28è concurs de dibuix de la Caixa de Terrassa.\nCada any la fundació Cultural Caixa de Terrassa selecciona unes narracions amb una mateixa temàtica i a on es demana als alumnes que deixin còrrer la seva imaginació i il·lustrin cada una d´elles. Enguany la temàtica era sobre Ogres i Bruixes.\nJuntament amb aquest premi altres escoles Vedruna que van participar en aquesta ocasió van ser premiades. Concretament l´escola Vedruna-Berga, l´escola Vedruna-Palamós i l´escola Vedruna de Bellpuig.\nA totes elles moltes felicitats i molt especialment a l´Elisabeth.


Cronologia - Fundació Fita Fundació Fita\n27 de febrer de 1991\nLliurament de la Medalla d’Or de la Diputació de Girona a Domènec Fita, que fa donació de 16 obres pictòriques a la institució. Comença la preocupació pel futur del llegat de l’artista.\nPrimer esbós d’estatuts per a la creació d’una fundació.\n25 de maig de 1999\nLa Diputació de Girona pren l’acord d’aprovar la Fundació Fita.\nL’Ajuntament de Girona en sessió ordinària pren l’acord d’integrar-se en qualitat de patró a la Fundació Fita.\nReunió prefundacional del Patronat.\nLa Reial Acadèmia Catalana de Belles Arts de Sant Jordi pren l’acord d’integrar-se en qualitat de patró d’honor a la Fundació Fita.\n29 de maig de 2000\nEl Govern de la Generalitat de Catalunya pren l’acord d’integrar-se en qualitat de patró a la Fundació Fita.\nEl ple de la Diputació de Girona aprova els Estatus de la Fundació Fita reformats pel Govern de la Generalitat de Catalunya.\n1 d’agost de 2000\nEs constitueix la Fundació Fita en el Saló de Plens de la Diputació de Girona. Primer Ple del Patronat.\nPrimera reunió de la Comissió Delegada del Patronat, que a partir d’aquest moment es reuneix un mínim d’un cop al mes, en la primera seu de la fundació, c/Francesc Macià,7 de Girona.\nPrimera exposició organitzada per la fundació, a la Casa de Cultura, inaugurada pel M.H. President de la Generalitat de Catalunya Sr. Jordi Pujol.\nLa Fundació Fita obre seu al c/Hortes,22 de Girona.\nDomènec Fita, Creu de Sant Jordi 2006.\n“El Govern ha acordat avui dimarts 19 de setembre de 2006 concedir la Creu de Sant Jordi a 62 personalitats i 15 entitats que s’han destacat pels serveis prestats a Catalunya en la tasca de defensa de la seva identitat i de restauració de la seva personalitat o més generalment en el pla cívic i cultural.”\nLa Fundació Fita es trasllada a la nova seu de la Casa de Cultura de Girona.


Windsurfcat.com :: Veure tema - Distancia entre boia i boia de superx\nDistancia entre boia i boia de superx\nPublicat: Dl Abr 03, 2006 11:21 am Assumpte: Distancia entre boia i boia de superx\nJo crec que la distancia de boia es primordial per poder fer la maniobra be salta els rulos be i puder recupera puesto be.\nLa distancia que ficaven al mundial es perfecta com la que vem ficara a badalona ja que estem en un campeonat d'espanya te que ser com un mundial.\nPublicat: Dl Abr 03, 2006 3:54 pm Assumpte: Re: Distancia entre boia i boia de superx\nPublicat: Dc Mai 31, 2006 1:14 pm Assumpte:\nami em va amargar bastan que la distancia de la surtida i els rulus al prinsipi fos tan llarga,per exemple a mi em va tocar en el primer heat i vaix tenir que fer una ampopada que vaix flipar i crek ke si fa ven i es vol fer la regata surti algun cunillet de indies a mirar que tot estigui ven posat i no fer la regata tot a correcuita.\nPublicat: Dc Mai 31, 2006 2:38 pm Assumpte:\nJordi cat-78 escrigué:\nSi jo vaig poder se incapaz de arribar!! Estaba super mal montat. Ho hem de reconeixer... Tens raó jordi i jo vai surtir al tercer heat.\nPublicat: Dc Mai 31, 2006 5:54 pm Assumpte:\nEl circuit estava muntat per Xaloc i feia Mitjorn. Aixó va fer que ens obligues a fer enpopada. El problema es que no tenien zodiacs suficient per moure tot el circuit rapidament. L'any que ve hi haurà mes recursos (esperem) i amb un moment es corregirà el circuit encara que roli el vent.\nPublicat: Dt Jun 06, 2006 9:27 pm Assumpte:\nPerò la pregunta es...\nCom es que van haveri que van pugue arribar ( a mi em va costar molt anava pasat i sortia en el 2on heat) en condicons per saltar-los????\nPublicat: Dc Jun 07, 2006 4:16 pm Assumpte:\nper que al final van pusar la surtida mes al davan de las bollas em semble k 15 m més aprop (em sembla no men racordu b)i els que van surtir despres de els primes heats ja als hi abian canbiat la surtida i no va tenir que fer tan de yargu\nPublicat: Dc Jun 07, 2006 4:17 pm Assumpte:\npero weno si vas puder...


Postal de Nadal feta amb tauletes – Àrea de Ciència i Tecnologia\nPer Nadal sempre ens agrada felicitar les festes a les famílies amb una postal que incorpori fotografia i dibuix dels nens fet amb tauletes. La fotografia la retallen ells i així practiquem la motricitat fina. Incorporem la seva veu amb els codis QR.\nUna mostra de P3 és aquesta:\nAquest darrer curs també vam fer una postal gegant per a penjar a l’escola. Els nens i nenes de P5 van decorar unes lletres amb l’app Duddle Budy.\nEls nens i les nenes de P5 sovint es disfressen utilitzant les tauletes per modificar fotografies. Dibuixen a sobre de la foto, la retallen i l’enganxen en una altra foto… Quan van fer un projecte de Viquings van disfressar-se’n.\nTambé van convertir-se en caganers per Nadal com podeu veure en aquest vídeo:\nEtiquetat a:Apps Infantil P3 P5 Tauleta Tecnologia\nadmin 22 de desembre de 2017 8 d'abril de 2018 Aprenentatge mòbil Sense comentaris\n← Llibre digital de coneixements\nI m’endevines →


Les festes de Sant Xotxim de Nules, declarades com a Festa d'Interés Turístic Provincial | Castelló Extra\nLes Festes del barri de Sant Xotxim de Nules han aconseguit la distinció de Festa d’Interés Turístic Provincial de la Comunitat Valenciana. D’aquesta manera, és la tercera festa local de Nules que enguany ha sigut reconeguda amb aquesta distinció, ja que a principis d’any la Direcció General de Turisme va declarar també la Festa de Sant Vicent d’Interés Turístic Provincial, i al passat mes de maig també es va atorgar aquest títol honorífic a la Festa de les Barraquetes.\nNo obstant això, també s’ha sol·licitat aquest reconeixement per a les Festes del barri de Sant Joan, de manera que s’espera que, ben aviat, la Generalitat Valenciana publique també la corresponen resolució.\n“Les festes populars dels nostres barris compten amb tradicions molt arrelades entre el nostre veïnat, de fet amb les sol·licituds presentades per l’Ajuntament es vol protegir i difondre les nostres festes i tradicions mitjançant aquest reconeixement. De manera que, seguirem treballant en aquesta línia perquè la resta de festejos com les Festes Patronals en honor a Sant Bartomeu i a la Mare de Déu de la Soledat siguen també declarades Festes d’Interés Turístic Provincial de la Comunitat Valenciana. A més, en el ple d’aquest mes de juny es portarà la proposta perquè la Fira Agrícola siga declarada Festa d’Interés Turístic Autonòmic de la Comunitat Valenciana ja que en l’actualitat ja compta amb el distintiu de Festa d’Interès Turístic Provincial”, explica l’alcalde, David García.


Vic fa marxa enrere\n23 abril 2021 05:08\nL'Ajuntament de Vic “acata, encara que no comparteix”, el dictamen de l'Advocacia de l'Estat d'empadronar tots els immigrants, malgrat que presentin, tan sols, el passaport\nAgències | 22 gener 2010\nEl batle de Vic, Josep Maria Vila d'Abadal (CiU), assegurà ahir que el Consistori "acata, encara que no comparteix", l'"ordre indirecta" de l'Advocacia de l'Estat d'empadronar tots els immigrants que presentin el seu passaport, malgrat que manquin de visat i de residència legal. "Continuarem empadronant com fins ara la gent que ve a Vic amb passaport sense visat", assenyalà el batle durant una compareixença davant la premsa per valorar l'informe jurídic de l'Advocacia. En aquest document, sol·licitat pel consistori mateix, l'Advocacia de l'Estat considera que els ajuntaments han d'inscriure en el padró municipal tots els immigrants, "amb independència que tinguin o no residència legal en territori espanyol", per la qual cosa "no resulta procedent" negar-los l'empadronament amb aquesta excusa.\nDavant la multitudinària presència de mitjans de comunicació, Vila d'Abadal aprofità per aclarir que "Vic no és xenòfoba", sinó "pionera en el model d'immigració". No obstant això, advertí que "si el que volem és que s'integri l'immigrant, s'han de fer les coses amb ordre i de manera rigorosa i recta". En aquest sentit, el batle envià un missatge al Govern: li demanà que compleixi i faci complir la Llei d'estrangeria, i que ajudi els municipis que tenen més immigrants amb problemes econòmics i de papers.\nEl Govern se'n congratula\nPer part seva, el ministre de Treball i Immigració, Celestino Corbacho, es congratulà que el batle de Vic hagi fet "una passa enrere", "una posició de respecte escrupolós al que diu la llei", hi afegí. Mentrestant, el portaveu parlamentari del PSOE, José Antonio Alonso, va dir que la decisió del Consistori viguetà "corregeix una situació que a ningú no li agradava" perquè, remarcà, hi ha "l'obligació legal" de fer-ho. Així mateix, Alonso aprofità per envestir la posició "demagògica, electoralista i completament irracional" del PP en aquest assumpte, després d'haver demanat sense èxit la compareixença del ministre de Treball perquè informàs d'allò que succeïa a Vic. A això mateix es referí el ministre de Foment, José Blanco, qui assegurà que "les tesis del Govern" davant la proposta de l'Ajuntament de Vic "són les tesis de tots", ja que la norma que obliga a aquest pla l'aprovà Mariano Rajoy quan era ministre del Govern del PP.\nPer Es Jai de sa Barrqueta, fa mes de 11 anys\nEs igual, el foc ja està encès.\nPer Basta de pseudoprogres, fa mes de 11 anys\nPerò lo que passa es que en "Sapatero" vol manar per tot, i quedar molt bé, i jugar a ser molt progre, i, en definitiva, fer es coió. I es problema és que aquests immigrants que aquests pseudoprogres defensen tant tenen més drets que es que sempre hem viscut aquí: ell poden tenir accés gratis a sa sanitat pública, pero noltros no (feis comptes de lo que pagau cada mes a sa sanitat pública, i quan ho sapigueu vos pegaran tots es mals)\nPer joan de fornalutx, fa mes de 11 anys\nMem; si una persona no te "llicencia" per conduir cotxes, i el troben, no li diuen que comque no te llicencia, que procuri conduir per camins o carreteres secundaries o en dies fstius o de vespre...sino que NO POT CONDUIR I PROU.\nPer la mateixa regla,si una persona no te "llicencia" per residir a sa nostra terra, i el troben, tampoc han de valer "trampes legals", NO POT RESIDIR AQUI I PROU\nO TOTS COMPLIM LA LLEI O NO LA COMPLEIX NINGÚ\nPer Solucions, fa mes de 11 anys\nSi volen que se´n vagin ho podran fer. En no donar-los feina, no llogar-los pisos pastera, parlar-los sempre en català... resolt.


Nou CD de Dragon Ball Super - BOLADEDRAC.CAT\nSurt a la venda el nou CD single de Dragon Ball Super al Japó. Les noves músiques estaran disponibles el 7 d'octubre.\nEl pròxim 7 d'octubre a les botigues japoneses estaran disponibles els CD's del single: "Chozetsu dynamic", la cançó de l'opening de la nova sèrie: "Dragon Ball Super".\nEl CD inclourà a més la versió anglesa de l'opening, un cover de "Vull viure d'aventures" (Romantic Ageru yo) que és l'ending de "Bola de Drac"; i dues versions de les cançons en format karaoke.\nLes cançons són interpretades per Kazuya Yoshii (cantant de l'opening de "Dragon Ball Super").\nHi hauran dues edicions, per un costat l'edició estàndard al preu de 1.200 iens i l'edició limitada a 2.000 iens que inclourà un DvD amb extres de videoclips. Es podran adquirir a través de la web d'Amazon.\nLa botiga online de Toei Animation ha desvelat les espectaculars caràtules dels CD's. Hi veiem en Goku i en Vegeta, els dos, en estat de SuperGuerrer Déu, el Déu Bills i el misteriós Déu Champa. En la caràtula de l'edició estàndard a més hi veiem en Freezer en la seva nova transformació, el què deixa entreveure que el puguem veure a "Dragon Ball Super".\nAquí teniu el videoclip oficial de l'opening "Chozetsu dynamic".\nAixò demostra Bola de Drac és més viva que mai.\nAquesta notícia ha estat redactada per Boladedrac.cat el dia 08/09/2015 a les 16:00


IN-QUIETS!: de setembre 2010\n3ª MARXA CINGLES DEL LLÉMENA\nEl diumenge toca participar a la 3ª marxa del cingles del llémena.\nAquesta vegada i aniré acompanyat de la Montse en la seva primera participació en una marxa de BTT.\nDos recorreguts un de 12Km i un altre de 35.\nS'inclou per a tots els participants:\nAbans de la sortida: sucs, pastes i cafès\nA l'arribada: un bon esmorzar de carn a la brasa.\nA l'arribada, es sortejaran obsequis amb el número del dorsal.\nÉs tota una festa!!!\nPublicat per Carles 2 comentaris:\nEtiquetes de comentaris: Cursa, Marxa\nEl Taga EVO 2040 ja és Història\nEl TAGA EVO 2030 ja és Història ... però quina Història !!!\nHistòria amb H majúscula i ben gran : 22,620 quilòmetres i 1.718 metres de desnivell positiu acumulat amb els seus 1.718 de negatiu, un recorregut dur i tècnic, i, el millor per a mi : amb uns vistes espectaculars, sobretot en el tram que va del Puig Estela fins al cim del Taga.\nQuan tenia 14 anys vaig córrer una edició de la tradicional cursa de Sant Esteve de Llagostera, de 10 quilòmetres, i fa uns 15 anys vaig córrer una cursa de 5 quilòmetres, també a Llagostera. Des d’aleshores, no havia participat en cap altra cursa i, per “estrenar-me”, el TAGA ha estat fenomenal !!!\nÉs cert que d’un temps ençà he anant sortint a córrer regularment, per planer i també per terreny muntanyós; però parlo de les "meves" muntanyes, parlo dels cims de l'Ardenya, que tot i estimar-me'ls molt, no presenten massa de desnivell (però us poden trencar les cames, si voleu).\nPerò això del TAGA és diferent, això del Pirineu són paraules majors.\nEn la cursa del TAGA EVO 2040 surts de Sant Joan de les Abadesses, a 770 metres d’altitud i puges sense compassió, contínuament, fins al Puig Estela, que està a 2.000 metres (pam més pam menys).\nDes del cim del Puig Estela baixes quasi 300 metres per tornar-los a recuperar al pujar al Taga, que està a 2.040 metres.\nI tornes a baixar i tornes a pujar i llavors, ja no pares de baixar i baixar fins a Sant Joan.\nEVOLUCIÓ evolutiva del meu TAGA particularA la sortida (9h00) m’he trobat envoltat de màquines de córrer, la majoria de 12 cilindres en V.\nQuan ha sonat el tret de sortida, els corredors m’han començat a passar per tots costats i ja he vist que la cosa anava de debò, però tot i així he mantingut la calma i he procurat no pujar de voltes ni que em pitessin (que ningú ha fet, el bon rollo es respira en l’ambient).\nHem sortit del poble en pujada, com no podia ser de cap altra manera, i al cap de poc ja hem començat a córrer per muntanya. Aproximadament al Km 2 hem trobat un corriol on els corredors hem hagut d’anar caminant per allò de que es fan embuts i per l'efecte acordió i per l'efecte tafaner.\nMés endavant, ja he pogut reprendre la marxa i m’he trobat bé, mantenint el meu ritme cardiovascular sobre les 165 pulsacions. M'he trobat amb corredors que pujaven trams a peu i els he anant passant.\nEls quilòmetres anaven passant, cada 7 minuts si fa no fa.\nHe pogut córrer fins arribar al Pla de Maus (crec haver vist aquest rètol), prop del Bosc dels Escalers, on hem hagut de travessar un prat que tothom el feia a peu, almenys tothom que jo veia. No us ho perdeu : el prat té tanta pendent que les vaques hi pasturen encordades !!!Havent travessat el prat, hem arribat al peu d'una petita cinglera (el Bosc dels Escalers) que per pujar-la, a estones s’havia de fer a 4 grapes.\nSortint de la cinglera ja he divisat el Puig Estela, on també hi he arribat a peu.\nA partir del Puig Estela ja he pogut tornar a córrer, una estona carenejant, una estona baixant amb peus de plom... Aquest tram és espectacular pel que fa a les vistes; realment meravellós, afirmo.\nAlguns ja tornaven cap el poble; o sia, ja havien fet el cim i ja iniciaven el retorn.\nAl final de la baixada un tram de planer i després... amunt cap al cim del Taga.\nHe voltat la creu (era una creu, no ?) que hi ha al cim, m'he aturat a l'avituallament i he profitat per collar-me millor el calçat, perquè la baixada prometia ser dura. Un cop avituallat i ben cordat, ja he començat el retorn.\nLa baixada ha estat dura, molt dura; semblava que els quàdriceps m’havien d’explotar.\nAl KM 19, fent un saltiró de llebre prenyada per esquivar un roc, se m’ha clavat un múscul (dic jo que havia de ser un múscul). Crec que ha estat l’adductor interior de la cama esquerra lateral dret. ZASKA !!! Una enrampada de ca l’ample.\nM’he parat i he decidit asseure’m al terra per veure si podia estirar.\nPerò estirar què ? No se què m'havia d'estirar a part dels cabells.\nI per acabar-ho d'adobar, quan m’he assegut : ZASKA !!! L’altre adductor (dic jo que per enveja) també se m’ha clavat.\nCom que no he sabut com havia d’estirar el(s) múscul(s) només he tingut una opció : aixecar-me (semblava en Frankenstein) i reprendre la marxa.\nI ha funcionat : al cap de pocs metres els músculs s’han anat posant a lloc.\nL’anècdota és que just en aquest punt (KM 19) no recordava que eren 22,6 quilometres de cursa; jo creia que eren 24 i que encara me’n quedaven 5 !!!\nNo ha estat pels 5 quilòmetres que he patit, sinó per la por de que els adductors dels ... nassos es tornessin a clavar.Però un xicot que corria prop meu ha preguntat a un control quan quedava i li han contestat : 3 quilòmetres. Ufff... quin alleujament he sentit a les cames.\nCom que la baixada del darrer tram és més suau, he pujat una mica la marxa i he entrat al poble pel pont romànic a un ritme prou interessant, i així fins a meta.\nFinalment m’ha sortit un temps de 3h34, del que n’estic més que content.\nAquí teniu el perfil del recorregut.\nPublicat per Pep 1 comentari:\nEtiquetes de comentaris: Cursa, Running\nPER FI !!!!!!!!!!!\nAquest matí he pogut probar la nova MTB.\nHe passat una setmaneta distret. Primer pensant amb el dia que me la portarien, després la gran decepció, la bici no m'anava bé, la vaig tornar i ja no la tornava a tenir, i finalment ahir me la van entregar de nou.\nTenia el cap de tanta bici com aquest que m'he trovat avui:\nVan canviar la potencia i van posar un manillar l'açada. En definitiva, m'han deixat les mides identiques a les de la Giant, i el resultat és aquest\nAquesta avui ja anat als Angels i he tingut unes molt bones sensacions.\nPublicat per Carles 3 comentaris:\nDissabte passat vaig córrer a la 6ª Duatló de Bellmunt. Una prova que realment s'et fa dura de veritat si no has entrenat prou.\nRealment ara que ja han passat uns dies i he pogut 'digerir' la cursa, us puc assegurar que aquest any no estava preparat per assumir tal nivell de duresa en una prova. També és veritat que aquest any el tram a peu ha sigut molt més trencador que cap altre any amb moltes zones tècniques de puja-baixa i sense tenir temps a recuperar-te bé del tot.\nTot i això vaig aconseguir acabar-la com tot un home i amb força dignitat, tot s'ha de dir. Vaig acabar en la posició 176 de 258 inscrits i amb un temps de 3h 18 min. Com sempre podeu llegir-ne una extrensa crònica al meu blog.\nPublicat per JURASSIK 1 comentari:\n4ª DESFRENADA (BESALÚ)\nUna cursa per recordar:\nA les 7:45 en Llinàs em passa a buscar conjuntament amb en David.\nDurant el viatge a Besalú començem a decidir si farem la cursa llarga o curta. Jo no tardo a decidirme, trio la curta i ells dos també.\nArribem a Besalú, i veiem una cantitat de cotxes i furgonetes carregades de bicis, es preveu una cursa amb moltissima participació.\nAparquem la furgoneta de l'esponsor Fivaller i anem a fer les inscripcions.\nDesprés de molt pensar-hi en Llinàs i en David decideixen que faran la llarga, i jo, com que soc un tio de paraula faig la curta.\nAllà em trobo amb gent del Club, en MAD amb l'Arnau, Jordi Marina, en Pere Guinó amb la Berta i en Josep Guinó amb el seu nano i fem la foto de Club.\nLa sortida la faig amb molta concentració, ja que els 480 participants sortim a l'hora i les primeres enganxades començen a fer caure alguns participants.\nDesprés passo a un altre tipus de concentració, intento portar el meu ritme i passar una mica de tothom, ja que si em deixo portar més endavant ho puc pagar.\nTot controlat, sembla que ja he trobat el meu ritme i que em començo a trobar còmode, ara si que puc provar de apretar una miqueta més i aixi ho faig.\nVaig guanyan algunes posicions i em trobo amb en Jordi Marina, ara el porto davant en un corriol estret, després d'això toca pujada, em poso a roda i guanyem algunes posicions més. Cullons aquest en Jordi està en forma!!! Em deixa, el torno a atrapar, em deixa, el torno a atrapar, així durant alguns kilometres... amb tota aquesta distracció surt de no sé on en MAD, que ha anat a fer un tram de la llarga per equivocació però crec que encara no n'és concient perque ens pregunta com ho em fet per anar davant seu....\nArribem al primer avituallament, en Jordi, jo mateix i en MAD. En Jordi es para i en MAD i jo decidim tirar. Em trobo molt bé però sé que encara queda una pujada forta i no vull apretar.\nNo sé com i ja em trobo a la pujada, baixo plat, pujo pinyons... vaig fent... xino xano... intento no cremar-me, la cosa funciona. A mitja pujada sento algú que m'anima, és una altre vegada en MAD que em passa i segueix. Ja no el veig més.\nFeina feta, ja soc adalt i ho sé perque hi ha l'avituallament. Demano que m'enplenin el bidó i veig un melò que té molt bona pinta. Decideixo menjar dos daus de melò.\nDesprés ve una pista de baixada un pèl perillosa si es va a tot drap.\nQuina patacada m'ha fotut el collons del melò, mira que era bò, però m'ha deixat fet una "braga". M'agafa un mal d'estomag impressionant.\nEls 5 últims kilometres s'em fan eterns... només tinc ganes d'arribar i estirar-me una mica per veure si em passa.\nArribo a ritme de dominguero, amb les cames ben relaxades i les pulsacions baixes ja que fa molta estona que no forço gens.\nEm sembla que la meva butifarra quedarà trista, reseca d'amunt d'un troç de pà remullit, ja que no puc ni pensar en menjar.\nEm refresco una mica, em relaxo una estona a l'ombra i sembla que l'estòmag em deixa respirar una mica més.\nTotal volta curta:\n01:51:33 Hierro Carles 266 Posició 52 de 138.\nNo em puc queixar. Ja estic content recordant tot el que he passat.\nAra em toca esperar als altres, en David arriba aviat, s'ha pulit la llarga amb 2h 23minuts en Llinàs arriba un pèl més tard, quines màquines...!!!\nAqui us deixo unes fotos del que ha sigut la 4ª Desfrenada de Besalú.\nRunning per l'Ardenya i Ridaura\nFeia dies, mesos, que no escrivia una entrada en aquest blog; avui diumenge, l’endemà de la diada, he decidit explicar la sortida d’aquest matí en la modalitat esportiva de córrer o reventa; o sigui, corrent i no amb la BTT, que és el que habitualment faig per aquesta zona.\nJa feia dies que em rondava pel cap fer una sortida pel voltants de la Ruira, al Massís de l’Ardenya, passant pel meu estimat Ridaura i amb avituallament final a Can Cassoles (i doncs què ?). I aquest diumenge, 12 de setembre de 2010, ha estat el gran dia.\nLa idea inicial era fer uns 22 o 23 quilòmetres, però amb la idea de que si al arribar al KM 20 em trobava bé, allargaria la sortida baixant cap a Ridaura.\nEl recorregut final ha estat d’uns 30 quilòmetres en 3 hores 00, uns 590 mts. de desnivell positiu i uns quants més de negatiu.\nEl traçat s’ajusta molt a una part de la 2na marxa per parelles que el Club BTT Llagostera va celebrar el passat 2009. A grans trets el traçat és aquest :\nParc de l’Estació de Llagostera – Can Gotarra - Can Cames Negres – Els Terrissos – Casa de la Ruira – Coll de la Mallorca – Urb. Font Bona (baixant pel costat de la línia) – Puig de la Guàrdia – Circuit Els Cremats – Can Puig – Bassa de Can Puig – Can Banyacroua – Molí de Més Amunt – Can Moner – Can Gros - Parc de l’Estació de Llagostera.\nEl més difícil ha estat sortir del llit a les 7h00.\nQuina bestiesa !!!\nHe tret el cap per una finestra i he vist que encara era fosc.\nMerda... no podrem sortir !!!\nLlavors he recordat que havíem quedat a les 8h00, però... i si a les 8h encara és fosc ?\nJo no he sortit mai tant d’hora de casa.\nRàpidament m’he enxufat al Google i he buscat a quina hora sortiria el Sol.\nMerda ... haurem de sortir, no hi ha escapatòria !!! Fins i tot a l’Ardenya el Sol ja lluirà a les 8h.\nDoncs anem per feina : un cafè, una torrada amb mel i a preparar-me.\nHe quedat amb un parell de companys (gràcies Miki i Aris) que em faran com de motxilers, faran com d’avituallament mòbil sempre al meu costat. Això sí, ells faran el recorregut amb la BTT i duran els bidons amb la beguda, les barretes energètiques al Kamel, el mòbil, les claus i 4 calers per celebrar el que sigui... així jo no hauré de dur ni el beure ni el menjar.\nDoncs bé, els motxilers-avituallament si se’n descuiden, em deshidraten !!!\nSón coses que passen... l’amic Aris no té encara el nivell per fer aquest tipus de rutes i en Miki s’ha vist forçat a esperar-lo per que no es perdés. Així que a la primera pujada de debò, al cap de 15 minuts d’haver sortit, m’he trobat corrent en solitari tot esperant que m’atrapessin per donar-me un xic de líquid. Però no m’han atrapat !!!\nCorria sol solet, ni tan sols hi havia bestioles : massa d’hora pel Voltor de Cadiretes (Gyps fulvus Cadirae) i massa tard ja per Llop de les Gavarres (Lupus Gavarrus) que ja devia dormir.\nQuan ja duia una hora corrent (uns 10 Km) he arribat a la famosa línia de Font Bona i he decidit recular a veure si els havia passat alguna cosa. Al cap de 5 minuts he trobat en Miki que m’ha explicat que l’Aris anava pujant lentament. Sense parar de córrer he fet un glop i he tornat a seguir el meu recorregut pensant que, ara sí, ja m’anirien atrapant perquè la tendència del que queda és anar baixant.\nHe decidit baixar pel camí que passa prop de la línia, per evitar un regirament de turmell o alguna cosa pitjor. Amb 10 Km més, a les 2 hores, un cop passat el Circuit Els Cremats, prop de Can Boera, he decidit que em trobava prou bé per fer via cap a Can Puig, la bassa de Can Puig, Can Banyacroua i Ridaura. Un cop a Ridaura, no hi ha tornada enrere -he pensat- i no tindràs cap més opció que pujar.\nCom que els companys no venien i no em volia arriscar a no beure més, he decidit recular novament fins a trobar-los. Aquest cop eren més a prop, just a la carretera.\nL’Aris ha decidit baixar per carretera fins a Llagostera i en Miki i jo hem continuat amb el pla previst. Sense parar de córrer, he menjat una barreta d’acció ràpida i una de lenta, i si hagués tingut una barreta de pa amb tomata i pernil, també me l’hauria fotut, però no era el cas. He fet baixar la barreta amb uns quants glops de beguda i ... avall, cap a la bassa de Can Puig.\nLa cosa ha anat bé, he pogut anar bevent sovint, he fet bé la pujada de Can Moner cap a Can Gros i llavors, via via fins a Can Cassoles, on hem pogut sadollar la set amb una bona cervesa de mig, i alguna altra que ha caigut.\nComptat i debatut, segons el GPS que duia en Miki hem fet uns 27 quilòmetres, però vist que jo he reculat i refet 15 minuts del trajecte, no ens equivoquem massa si diem que n’he fet 30, ja que per muntanya (per la meva zona) puc fer uns 10 km/hora.\nAquí us deixo un perfil. No és el de la ruta, però mira...\nAvui he fet una sortida força llarga per ser un dia entre setmana.\nRecordant la 5ª Cursa de Vilablareix, he sortit de Quart i m'he dirigit fins al punt de sortida de la Marxa. Allà he navegat amb el GPS, que previament ja m'havia preparat a casa. M'he agafat la sortida com si fos una competició.\nComparant el resultat d'avui amb el dia de la cursa he tingut una sorpresa previsible, 3 min més ràpid tot hi haver punxat. Això és una molt bona senyal.\nHe arribat a casa practicament de nit, i molt i molt trinxat, però ara ja estic del tot recuperat.\nPublicat per Carles Cap comentari:


Un afortunat de Crevillent guanya 183.000 euros a la Bonoloto\nInici societat Un afortunat de Crevillent guanya 183.000 euros a la Bonoloto\nA el no haver encertant de primera categoria, el dilluns 6 es posarà en joc un pot de 1,2 milions d'euros.\nEl sorteig de la Bonoloto d'este dissabte 4 de setembre de 2021 no ha registrat encertants de primera categoria (sis encerts), de manera que per al pròxim sorteig, que tindrà lloc el dilluns 6, es posarà en joc un pot de 1,2 milions d'euros.\nSí que hi va haver en canvi un encertant de segona categoria (cinc encerts més complementari), que cobrarà un premi de 183.623,71 euros. La butlleta va ser validada a l'administració número 3 de la localitat alacantina de Crevillent, situada al carrer Guillermo Magre, 19 B.\nLa combinació guanyadora de l'sorteig de la Bonoloto ha estat la formada pels números 12, 22, 27, 37, 40 i 49. Complementari el 41 i reintegrament al 9.\nEl sorteig de la Bonoloto se celebra de dilluns a dissabtes i està regulat per Loteries i apostis de l'Estat. Les apostis tenen un preu de 0,50 euros, El que el converteix en el sorteig més econòmic dels organitzats per LAE.\nPer jugar cal realitzar com a mínim dos apostis. En la modalitat simple, el jugador podrà escollir entre 1 i 8 apostis per butlleta, de les que haurà d'escollir 6 números en cada aposta. En la modalitat múltiple es pot arribar fins als 11 números per aposta.